Толибон Афғонистони Ўзбекистонга таҳдидми ёки? – euroasia.me\nТолибон Афғонистони Ўзбекистонга таҳдидми ёки?\nЧоп этилган сана 12.10.2021, 21:07 муаллиф Mastura Qo'ziboyeva\nҲозир Толибон қудратда бўлган Афғонистон президентликка номзод ва амалдаги давлат раҳбари Шавкат Мирзиёев ўзининг сайловолди кампанияси чоғида энг кўп ва устма-уст эътибор қаратаётган мавзу бўлади.\nЎзининг чиқишлари билан расмий Тошкентнинг Толибон Афғонистони билан бугунги муносабатлари тафсилотларига энг кўп ойдинлик киритаётган шахс экани кўрилади.\nШавкат Мирзиёев сайловолди ташвиқот амалиёти билан Қашқадарё вилоятида экан, кеча, душанба куни яна Афғонистондаги вазиятга алоҳида тўхталган.\nУнинг бу галги чиқиши ҳам ўша соатларнинг ўзидаёқ аксарият етакчи минтақавий ва маҳаллий нашрларнинг бош сарлавҳаларига айланган.\nТолибон қудратга қайтган кун\nШу йилнинг 15 август куни Афғонистонда Толибон яна қудратга қайтган.\nҲаракат бу гал ҳам мамлакатни қуролли йўл билан эгаллаган.\nХорижий иттифоқ қўшинларининг ортиқ Афғонистонда қолишларига изн бермаган, уларнинг қолиш муҳлатларини узайтирмаган.\nСўнгги АҚШ ҳарбийси Афғонистонни шу йилнинг 31 август куни мамлакатни тарк этишга мажбур бўлган.\nМамлакатда ҳокимият тинч йўл билан алмашмаган.\nКуч билан қудратга қайтишидан саноқли ҳафталар ўтиб, Толибон ўзининг муваққат ҳукуматини тузган.\nАфғонистонни яна Исломий Амирлик, деб эълон қилган.\nЎзининг сиёсий қанотига ҳам эга Толибон минтақадаги энг йирик жангари гуруҳи бўлади.\nХалқаро ҳарбий доираларда ҳаракат сафларидаги доимий аъзоларининг сони юз мингга яқин экани айтилади.\nТолибон ўз вақтида Ўзбекистон Исломий ҳаракатининг Афғонистондаги илк ва яқин иттифоқчиси ҳам бўлган.\nХалқаро ҳамжамият бундан аввал Толибонни Афғонистонни куч билан босиб олган тақдирда, иҳоталаб қўйиш билан огоҳлантирган.\nОрадан бир ойдан кўпроқ вақт ўтса-да, дунёнинг бирор бир давлати уларнинг муваққат ҳукуматини ҳалича қонуний, деб тан олмаган.\nУни “инклюзив эмас”ликда ҳам кескин танқид қилган.\nЧетдаги миллиардлаб долларлик музлатиб қўйилган активлари ҳануз очилмаган.\nАфғонистонда юзага келиши мумкин бўлган инсоний бўҳрон эса, мамлакатдаги вазиятни жиддий издан чиқариб юбориши мумкинлигига оид хавотирлар аллақачон кучая бошлаган.\nТолибоннинг ашаддий рақиби сифатида кўрилувчи ИШИД ҳам сўнгги ҳафталарда ўзининг ҳужумларига зўр берган.\nАфғонистон минтақанинг Ўзбекистонга чегарадош бешта мамлакатидан биттаси бўлади.\nХудди шу манзарада Ўзбекистон Толибоннинг муваққат ҳукуматини биринчилардан бўлиб олқишлаб чиққан, улар билан расмий мулоқотларини фаоллаштираётган, инсонпарварлик ёрдамларини давом эттиришга қарор қилган дунёнинг саноқли давлатларидан бири.\nАксарият минтақавий таҳлилчиларга кўра, Ўзбекистон шу йўл билан жангарилар бўладими ёки катта сондаги қочқинлар оқими – Афғонистондан келиши мумкин бўлган ҳар қандай хавф ва таҳдидни юмшатиш ҳаракатида.\nШавкат Мирзиёев Шанхай Ҳамкорлик Ташкилотининг сўнгги саммитида ҳам халқаро ҳамжамиятнинг эътиборини Афғонистонга тортган.\nЎзбекистон раҳбари расмий ва юқори минбардан туриб, уларни Афғонистонни яккалаб қўймасликка чақирган.\nАксарият минтақавий таҳлилчилар ҳам расмий Тошкент бугун Толибон билан ўзаро манфаатли алоқаларни йўлга қўйиш ҳаракатида эканини урғулашади.\nЯъни, уларнинг наздларида, Ўзбекистон ҳаракат Афғонистонда доимий барқарорликни ўрнатишга муваффақ бўлса, ўзининг узоқ йиллик йирик иқтисодий лойиҳаларни амалга оширишга ҳам кўз тиккан.\nҚудратга қайтиши арафасида эса, ҳатто Хитой ҳам ҳаракатни “Афғонистон масаласида якуний сўзни айтувчи муҳим ҳарбий ва сиёсий куч”га нисбат берганди.\nЎқ отилмаса, бўлди\nШавкат Мирзиёевнинг айтишича, ҳар тонг Ўзбекистон-Афғонистон чегарасидаги вазият билан қизиқади.\n“30-40 дақиқа унга ўзаро чегарадаги вазият ҳақида хабар беришади”.\n“Ўтираверсак, вазиятни бизга ҳеч ким айтмайди”, – деб айтган Шавкат Мирзиёев.\nЎзбекистон президенти “қўшни танланмаслиги”ни таъкидлаган.\nЯна бир бор “жафокаш афғон халқига қўлларидан келганча ёрдам беришлари”ни билдирган.\nЯгона мақсадлари – “Ўзбекистонга Афғонистондан ўқ отилмаслиги” эканини қайта такрорлаган.\nАфғонистоннинг “янги раҳбарлари билан музокаралар олиб бораётганликлари”ни Ўзбекистон президенти ўлароқ Шавкат Мирзиёев ҳам тасдиқлаган.\nШавкат Мирзиёевнинг Қашқадарёдаги чиқиши Ўзбекистон Ташқи ишлар вазири бошчилигидаги ҳукумат ҳайъатининг Толибон Афғонистонига илк олий даражадаги амалий ташрифига унча кўп бўлмаган бир пайтга тўғри келган.\nИкки ўртада маҳаллий миқёсдаги мулоқотлар, учрашувлар ҳам фаоллашиб бораётган бир манзарада кузатилган.\nҲукумат ҳайъатининг 7 октябрь кунги ташрифи чоғида эса, Толибон томони расмий Тошкентга сўнгги йилларда бериб келган ваъдаларини яна бир бор такрорлаган.\nШимолий қўшниларини яна бир бор Афғонистон ҳудудидан Ўзбекистон хавфсизлигига бирор бир таҳдид бўлмаслигига қатъий ишонтирган.\nЎзбекистоннинг Афғонистондаги иқтисодий манфаатлари, йирик лойиҳалари ижроси, этник ўзбекларнинг тили ва маданиятини ҳам ҳимоя қилиш, қўллаб-қувватлашга такроран ваъда берган.\nPrevious article Диққат! Ер сайёрасида магнит бўрони бошланди\nNext article “Тўрт бола сотилади” АҚШ\nToday's Visits: 6 041\nToday's Visitors: 1 237


ЭРОН УСТИДАН АЖОЙИБ ҒАЛАБА\nМинглаб мухлислар қаршисида Самарқанддаги «Динамо» стадионида Эрон ёшлар терма жамоасини қабул қилган мамлакатимиз ёшлар терма жамоаси 3:1 ҳисобидаги ажойиб ғалабага эришишди.\nИкки кун аввал Тошкентда бўлиб ўтган дастлабки ўйинда форслар худди шу ҳисобда устун келишганди. Шу йилнинг 3-17 ноябрь кунлари БААда бўлиб ўтадиган ёшлар ўртасидаги Осиё чемпионатига тайёргарлик кўраётган Ўзбекистон U19 терма жамоаси саралаш раундида ҳам Эрон билан тўқнаш келган ва Теҳронда бўлиб ўтган ўйинни 0:2 ҳисобида бой берганди. Самарқанддаги ўйинда эса Ахмаджон Мусаев шогирдлари ўтган икки ўйиндаги камчиликларни такрорламасликка ҳаракат қилишди.\nБеллашувнинг 31-дақиқасида рақиб ҳимоячилари қуршовидан қочиб кетган Жамшид Искандеров ҳисобни очган бўлса, иккинчи бўлимнинг 14-дақиқасида Банҳай Барзай чамаси 18-20 метрлар узоқликдан Асилжон Омонов дарвозасини ишғол қилиб, ҳисобни тенглаштирди. Шундан кейин устунлик тўлиқ мезбонлар томонига ўтди. Бунинг самараси ўлароқ 73-дақиқада Ўзбекистон ёшлари иккинчи бор ҳисобда олдинга ўтиб олишди. Жарима зарбасидан кейин меҳмон ҳимоячилар қўпол хатога йўл қўйишди ва буни Абдул-Азиз Юсупов гол билан жазолаб, «Динамо» стадионини «ларза»га солди. Қайд этиш керак, мазкур ҳужумчи Тошкентдаги биринчи ўйинда пенальтидан аниқ фойдалана олмаганди.\nЎйин якунига қадар ҳужумкорликни туширмаган вакилларимиз, Мексика қаҳрамонларидан бири – Аббосбек Маҳсаталиев томонидан киритилган голдан сўнг, учрашувга мантиқий якун ясади – 3:1.\nШу билан Аҳмаджон Мусаев шогирдлари 2-8 сентябрь кунлари Вьетнамда бўлиб ўтадиган халқаро турнирда иштирок этишади. Мазкур мусобақада Ўзбекистон ва Вьетнам ёшларидан ташқари Эрон ҳамда Австралия терма жамоаларининг ҳам иштирок этиши кўзда тутилган.\nЎртоқлик учрашуви. 15 август (чоршанба)\nЎзбекистон U19 — Эрон U19 3:1 (1:0)\nГоллар: Жамшид Искандеров (31), Абдул-Азиз Юсупов (73), Аббосбек Махсталиев (89) —Банҳай Барзай (59).\nЎзбекистон: Аслижон Омонов, Бобур Йўлдошев, Владимир Козак, Аббосбек Махсталиев (Жасурбек Толипов 90+1), Игорь Сергеев (Абдуллоҳ Олимов 80), Жамшид Искандеров (Абдулазиз Юсупов 60), Муҳсинжон Убайдуллаев, Ихтиёр Тошпўлатов (Азизбек Муротов 46), Тоҳиржон Шамситдинов (Ихтиёр Шайқулов 88), Сардор Раҳмонов (Жасурбек Ҳакимов 90), Сергей Рекун (Жавлон Мирабдуллаев 42).\nЭрон: Али Муҳсинзода, Воҳид Хайдария, Юсуф Вакия, Довуд Баҳодири (Эҳсон Киани 68), Волид Машайзода (Амин Жаҳонкоҳан 52), Беҳном Барзай (Аҳмад Искандари 64), Алиризо Жаҳонбахш, Русба Чашми, Сардор Азмун, Ҳуссайн Фазели (Эҳсон Паҳлавон, 71), 20.Фаршид Исмоили (Аҳмад Абдуллазода 75).\nОгоҳлантиришлар: Жамшид Искандеров (20), Сергей Рекун (27), Владимир Козак (90), Жасурбек Ҳакимов (90+1) — Волид Машайзода (47), Фаршид Исмоили (71), Алиризо Жаҳонбахш (87).\nЎқилди (марта): 1633. Киритилган сана: 2012-08-15 00:00:00.


23 май 2022, Тошкент вақти: 20:07\nБухоро вилоят, Олот туманида яшайдиган Умида Қурбонованинг арз қилишича, унинг 28 яшар бўлган ўғли уч йил муқаддам Туркиянинг Истанбул шаҳрига ишлагани кетиб, изсиз ғойиб бўлган.\nУмида Қурбонова унинг укаси бу ҳақда Ўзбекистоннинг Истанбулдаги консуллиги, турк полициясига бир неча марта мурожаат қилган бўлса ҳам, ўғлининг изланишига амалий ёрдам берилмаётганини айтади:\nИкки йилдан буён ўғлимнинг йўлига зор термулиб ўтирибман.\n- Қишлоғимиздаги дўстининг таклифи билан ўғлим 2018 йилнинг 19 майида Истанбулга ишлаш учун кетган эди. У Истанбулдаги алюминий заводида ишлаб юрди. 2019 йилнинг 27 январида у билан алоқа узилди. У билан бирга кетган болалар қайтиб келди, лекин ўғлим келмади. Бирга ишлаган Элёр деган болани терговга чақиртирдим. Унинг айтишича, ишхонада ўғлим касал бўлгач, сариқ таксига миндириб, ижарада яшайдиган уйига юборган экан. У шундай дейди, лекин у ерда камералар йўқ экан. Лекин таксига миндирганми, йўқми, буни билмайман. Лекин у бола бир нарсани билади, айтмаяпти. Истанбулда ишлайдиган укам консулликка мурожаат қилди, полицияга мурожаат қилди, лекин ҳеч ким ўғлимни топиб бермаяпти. Икки йилдан буён ўғлимнинг йўлига зор термулиб ўтирибман.\nУмида Қурбонова ўғлининг радикал исломчиларга қўшилиб, Сурияга чиқиб кетиш эҳтимоли борлигини қатъиян инкор қилади:\n- Йўқ, йўқ! У намоз ўқимас эди, ҳатто дастурхонда овқат еб бўлгандан кейин ҳам омин қилмай туриб кетаверарди.\nХидиржон Раҳмонов билан бир уйда ижарада яшаган ва бирга ишлаган Элёр Мамасаидовнинг Озодликка айтишича, у Хидиржонни таксига ўтқазиб юборганидан кейин бошқа кўрмаган:\nКасалхоналарга, полицияхоналарга бордик, тополмадик.\n- Ўша куни мен эрталабки сменага ишга бордим. Хидиржон тунги сменада касал бўлган экан. Жўра мазам йўқ, такси билан юбор, деди. Туркчани ҳам яхши билмасди. Таксичига квартира адресини тушунтириб, уйга кузатиб юборгандим. Бошлиғим бу касал бўлган бўлса, кечқурун ишлолмайди, бор сен ҳам дам олгин-да, кечқурун кел, деди. Уйга қайтиб келсам, Хидиржон келмабди. Квартирамизда кичкина тоғаси бор эди, бирга қидирдик. Касалхоналарга, полицияхоналарга бордик, тополмадик. Кейин эртаси куни бошлиғим билан қамоқхоналарга бордик, ҳеч қаерда йўқ. Хуллас, қидирмаган жойимиз қолмади.\nОзодлик кун давомида Ўзбекистоннинг Истанбул шаҳридаги консуллиги сайтида кўрсатилган икки телефон рақамига бир неча бор қўнғироқ қилди, аммо гўшакни ҳеч ким кўтармади.\nЖорий йилнинг 6 январь куни Бирлашган Араб Амирликларининг Дубай шаҳридаги қамоқхонадан “OzodMikrofon”га мурожаат қилган 48 яшар Бахтиёр Саломов ҳам Ўзбекистон консуллигидан ҳуқуқий ёрдам ололмаётганидан шикоят қилган эди.


Болаларнинг озиқ-овқат маҳсулотларига янги талаблар қўйилади - Farzand.uz\nFeruza 07.09.2018 15:24 213 01\nҚҲТБТ порталида болалар озиқ-овқатини ишлаб чиқариш, импорт, реклама ва реализация қилишнинг янги нормаларини ўз ичига олган қонун лойиҳаси муҳокама қилина бошлади. Бу ҳақда Norma.uz хабар берди.\nона сути ўрнини босувчилар ҳар қандай шаклда реклама қилиниши — уларни реклама қилиш мақсадида кўргазмали сотиш, махсус намойишлар ташкил этилиши, шунингдек эмизикли болаларга мўлжалланган сунъий озиқ-овқат маҳсулотлари пасайтирилган нархларда қисқа муддатли сотилишини тақиқлаш;\nоналар учун мўлжалланган адабиётларда она сути ўрнини босувчилар реклама қилинишини тақиқлаш;\nэмизикли болалар учун сунъий озиқ-овқат маҳсулотлари ҳақидаги ахборотни фақат илмий мақолаларда жойлаштиришга рухсат бериш. Ушбу ахборот илмий ва амалий тавсиф билан чекланиши ҳамда сунъий овқатлантириш эмизиш билан тенг ёки ундан афзал эканлиги ҳақида тасаввур ҳосил қилмаслиги лозим;\nишлаб чиқарувчилар ва тарқатувчиларга илмий асосланган тадқиқотлар доирасида тиббиёт ходимларига ахборот тақдим этишга рухсат бериш. Бунда ахборот сунъий овқатлантириш эмизиш билан тенг ёки ундан афзал эканлиги ҳақида тасаввур ҳосил қилмаслиги лозим;\nрекламада кўкрак сути билан эмизиш афзал эканлиги ҳақида кўрсатма мавжуд бўлиши шарт.\nБолаларнинг озиқ-овқат маҳсулотларини барча зарур санитария талабларига риоя этган ҳолда фақат ихтисослаштирилган дўконлар, дўконларнинг бўлимлари ва дорихоналарда реализация қилишга рухсат берилади. Бунда лозим даражада сақлаш (ҳарорат режимига риоя этиш, совутиш ускунаси мавжудлиги) шароити бўлмаганда сотишни тақиқлаш таклиф этилмоқда.


Етим болалар туфайли мансабдорлар жазога тортилди - Huquq.uz\nЕтим болалар туфайли мансабдорлар жазога тортилди\n18:00 - 20.08.2021\nНиҳолни парваришласанг, кўркам дарахтга айланади. Фарзанд комил инсон бўлиши учун унга муносиб тарбия, меҳр ва эътибор зарур. Келажак эгаларининг ҳуқуқлари конституция ва қонунлар билан ҳимояланган. Бироқ, жойларда ушбу қонун ижроси тўла таъминланяптими? Ота-она қарамоғисиз қолиб кетган болалар ҳуқуқлари ҳимоя қилиняптими? Афсуски, бу саволларнинг барчасига ижобий жавоб топиш қийин.\nХоразм вилояти прокуратураси органлари томонидан ўтказилган ўрганишларда айрим ҳолларда қонун талаблари тўлиқ бажарилмаётгани аниқланди. Айтайлик, вилоят бўйича ота-онаси олти ойдан буён хорижда юрган умумий ўрта таълим мактаби ўқувчилари сони 3 398 нафарни ташкил қилиб, шундан 1244 нафарига васий ёки ҳомий тайинлаш чоралари кўрилмаган.\nАнглашиладики, 1 244 бола ота-она қарамоғисиз, яқинлари эътибори ва меҳрисиз қолиб кетган. Бу болалар тарбияси учун ким жавобгар? Улар қандай турмуш кечиришяпти? Уларни ҳеч ким таҳқирламаяптими? Таълим олишлари шароитлари етарлими? Дарсларни яхши ўзлаштиришяптими? Шу ва бошқа саволларга жавоб топиш мақсадида 1 244 нафар боланинг турмуш шароити, аҳволи, таълимга жалб қилинганлиги ҳолати мутасаддилардан иборат бўлган ишчи гуруҳ томонидан ўрганилди.\nЎрганиш натижасига кўра аниқланган қонун бузилиши ва бунга имкон бераётган шарт-шароитларни бартараф қилиш юзасидан туман (шаҳар) ҳокимликлари ва халқ таълими бўлимларига 8 та тақдимнома киритилиб, васийлик ва ҳомийлик тайинлаш билан боғлиқ бўлган 5 та асоссиз ҳоким қарорлари протест асосида бекор қилинди ҳамда 7 нафар мансабдор шахс МЖтКнинг 471-моддаси билан маъмурий жавобгарликка тортилди.\nШунингдек, ота-онасининг қаровисиз қолган жами 999 нафар болага васий ёки ҳомий тайинлаш юзасидан туман (шаҳар) ҳокимларининг қарорлари чиқарилиб, вояга етмаган болаларнинг ҳуқуқлари тикланиши таъминланди.\nЎсиб келаётган авлод тақдирига бефарқ муносабатда бўлишга ҳаққимиз йўқ. Улар ҳаётда қоқилмасдан, юрт корига ярайдиган инсонлар бўлиб камолга етишлари учун давлатимиз томонидан кўрсатилаётган ғамхўрликни ҳар бир бола ҳис қилиши шарт.


ИИБ ходимига қаршилик кўрсатган “қаҳрамон” 10 суткага қамалди - zarnews.uz\nИИБ ходимига қаршилик кўрсатган “қаҳрамон” 10 суткага қамалди\nЖорий йил 3 май куни тунги соат 1:30 ларда Самарқанд тумани Қўшкўприк маҳалласида яшовчи И.Л. спиртли ичимлик истеъмол қилган ҳолда, баланд овозда, турли ҳақоратли сўзлар билан аҳоли осойишталигини бузади. Бу ҳам етмагандек, айни кунларда ўрнатилган карантин қоидаларига қатъий амал қилиш, мақсадсиз кўчага чиқмаслик, тиббий ниқоб тақиб юриш ҳар бир фуқаронинг бурчи эканлигини унутиб қўяди.\nМазкур маҳалла ҳудудида ўз хизмат вазифасини ўтаётган туман ИИБ ходимлари тегишли тушунтириш беришига қарамасдан, И.Л. уларга қаршилик кўрсатиб, ўзининг одатини давом эттиришга урунади. Афсуски, бу ишлар фуқаронинг биринчи марта қонунни бузиши эмаслиги суд залида ойдинлашади.\nУ 2019 йил 25 сентябрь куни Ўзбекистон Республикаси МЖтКнинг 187-моддаси 1-қисми билан маъмурий жавобгарликка тортилиб, мазкур модда билан энг кам ойлик иш ҳақининг иккидан бир қисми миқдорида жарима жазоси тайинланган бўлса-да, бундан тегишли хулоса чиқармаган. Тарки одат – амри маҳол, деганларидек у яна қонунга итоат қилмайди.\nСамарқанд тумани маъмурий суди ҳуқуқбузар И.Л.ни Ўзбекистон Республикаси МЖтКнинг 54-моддаси 1-қисми, 187-моддаси 2-қисми, 183-моддаси ва 194-моддаси 1-қисмида назарда тутилган ҳуқуқбузарлик ҳаракатларини содир қилган, деб топади. Унга нисбатан базавий ҳисоблаш миқдорининг 5 (беш) баравари, яъни 1.115.000 (бир миллион бир юз ўн беш минг) сўм миқдорида жарима ҳамда 10 (ўн) сутка маъмурий қамоқ жазоси тайинланади.\nСамарқанд тумани маъмурий суди раиси.\nТеглар: қоидабузарлик маъмурий қамоқ


Энг муҳими бу – мен — Dilkashradio.com\nАссалому алайкум қадрдон опа-сингиллар. Бугун ҳам ҳаётда кўпчилик ўзини ҳамма нарсадан ҳатто Худодан ҳам муҳим ҳисоблаши ҳақида гаплашамиз. Ҳа, атрофимизда кўпчилик ҳаётда ўзларини Худодан ҳам муҳимроқ деб ҳисоблашади. Йўқ, мен ундайлардан эмасман, дейсизми? Агар шундай ўйлаётган бўлсангиз, суҳбатимизнинг давомини эшитинг. Сизни тушунмаганларидан нолийсизми? Бошқалар сизнинг ҳис-туйғуларингиз билан ҳисоблашишини истайсизми? Сизнинг яхши ҳолатда ва кайфиятда бўлишингиз муҳимми? Кўпчилик бу ҳаётда ўзи учун маъқул ва яхши бўлган нарсаларга эга бўлишни истайди. Шайтоннинг: «Ҳаётингда энг муҳими-ўзингсан», — деган ёлғони деярли барчага таъсир қилади. Шу ёлғонга ишониб, биз бошқаларнинг ҳислари билан ҳисоблашмаймиз, Худонинг ҳаётимиздаги мақсадини ва нима учун чорлаганини унутиб қўямиз. Баъзан билсак ҳам уларни иккинчи даражага тушириб қўямиз. Агар воқеалар ва ҳодисалар биз истаганимиздек кетмаса, асабийлашамиз, бошқалар бизнинг бахтимиз ва муҳтожликларимиз учун ҳаракат қилмасалар, ҳафа бўламиз. Фақат ўзимиз ҳақимизда ўйлар эканмиз, Худони улуғлаш қаерда қолади? Ҳаворий Павлус ҳаётидаги мақсадни бир умрга аниқ тушуниб олганди. Худо биз учун эмас, биз Худо учун яратилганимизни англаган. У ҳар қандай ҳолатда ҳам хурсанд қолиш, сирини биларди. Бу сир, унинг Худо учун яратилганида эди. Шунинг учун ҳам у шундай деган: «Лекин бунга қарамай, ўз жонимни ҳам аямайман – қани энди фаолиятимни тамомлаб, Худонинг иноятидан далолат берувчи Хушхабарга гувоҳлик бермоқ учун Раббим Исодан олган топшириқни қувонч ила бажо келтира олсам.» (Ҳав 20:24) «Мен учун ҳаёт — Масиҳдир» — бу унинг шиори эди.\nCoram Deo – лотинчадан таржима қилганда бу сўз «Худонинг қаршисида» деган маънони билдиради. Яқинда бир суратни кўрдим. Унда чиройли табиат манзараси тасвирланган ва пастки қисмида шундай сўзлар бор эди:\n« Coram Deo\nХудонинг ҳукмронлиги остида\nВа Худонинг шуҳрати учун\nБир аёлга докторлар унда Шарко касаллиги ривожланаётганини айтишди. Бу хабардан сўнг ўн ой ўтиб, касаллик бутун танасига ёйилди. Бу аёл дугоналари билан суҳбатлашар экан, ҳар сафар улар учун қандай ибодат қилиши мумкинлигини сўрарди. Кейин эса бутунлай ётиб қолди. У борган сари заифлаши борар, аъзолари бирин кетин ишлаш фаолиятидан тўхтарди. Бироқ шунда ҳам ибодат қилишни канда қилмади. Уни кўргани келган дугоналарига шундай дерди: «Худо бизни шундай марҳаматлаган-ки!» Ниҳоят қишга бориб аҳволи бутунлай ёмонлашди, уни касалхонага ётқизишди, у ердан қайтиб келмади. Турмуш ўртоғининг айтишича, у умрининг охиригача бошқалар учун ибодат қилишни тўхтатмаган. У Худони ва бошқаларни севиб яшади ва шундай ўлди. Унинг ҳаётида энг асосийси Худо эди. Унинг истаги ҳам ҳудди ҳаворий Павлуснинг истаги билан бир хил эди: «…ҳар доим бўлиб келганидек, ҳозир ҳам Масиҳ менинг вужудимда улуғлансин…». Сизнинг ҳаётингиздаги ҳикояда ким асосий қаҳрамон? Худоми ёки ўзингизми?


Виртуал қабулхона Боғланиш Мақолалар мазкур саъна бўйича сараланган: Суббота, 06 Май 2017\tПодписаться на этот канал RSS\nВоскресенье, 07 Май 2017 00:00\tЭл-юртга садоқат билан хизмат қилиш – асосий бурчимиздир\tЎзбекистон Республикаси Президенти Шавкат Мирзиёев Тошкент шаҳрида амалга оширилаётган бунёдкорлик ишлари, ижтимоий-иқтисодий лойиҳалар билан танишиш, халқ билан мулоқот қилиш мақсадида 6 май куни Яшнобод туманида бўлди.\nБатафсил ...\tВоскресенье, 07 Май 2017 00:00\tШҲТга аъзо давлатларнинг туризмни ривожлантириш борасида мақсадлари муштарак\tЖорий йилнинг 11-12 май кунлари пойтахтимизда Шанхай ҳамкорлик ташкилоти Форумининг XII йиғилиши бўлиб ўтади. Форум ШҲТ фаолиятига кўмаклашиш ва уни илмий жиҳатдан қўллаб-қувватлаш мақсадида тузилган кўп томонлама жамоатчилик маслаҳатлашув-эксперт мустақил механизми ҳисобланади.\nБатафсил ...\tВоскресенье, 07 Май 2017 00:00\tМаттиас Рёсслер: «Ўзбекистонда самимий эътибор ва ғамхўрлик ардоғида бўлдим»\tЯқинда Ўзбекистон Республикаси Президенти Шавкат Мирзиёев номига Саксония федерал ери (ГФР) парламенти раиси, доктор Маттиас Рёсслердан мактуб келди. У сиёсий масалалар, фуқаролик жамиятини ривожлантириш бўйича эксперт сифатида мамлакатимизга бир неча маротаба ташриф буюрган.\nБатафсил ...\tВоскресенье, 07 Май 2017 00:00\tМардлик ва матонат асло унутилмайди\t“Инсон, миллат ва халқ тарихий хотира туйғуси билан барҳаётдир. Хотира — кечаги ўтмишни, аждодлар ўгитини, миллий меросимизни англатиб турувчи — муқаддас китоб зарварақларидек ҳаётимизни ёритиб туради. Қадр — инсонни юксакликка кўтаради, унинг фаолиятига, орзу-интилишларига, мақсад-маслакларига олижаноблик бағишлайди”.\nБатафсил ...\tВоскресенье, 07 Май 2017 00:00\tРеспублика босқичига йўлланма\tМамлакатимизда Президент соврини учун ўтказилаётган “Ташаббус — 2017” кўрик-танловининг Қорақалпоғистон Республикаси босқичида қирқдан зиёд тадбиркор, фермер ва ҳунармандлар қатнашди. Улар томонидан намойиш этилган импорт ўрнини босувчи, экспортбоп маҳсулотлар барчада катта қизиқиш уйғотди.\nБатафсил ...\tВоскресенье, 07 Май 2017 00:00\tЎрганиш якунлари таҳлил этилди\tХалқ депутатлари Шўрчи тумани Кенгашининг навбатдаги сессияси бўлиб ўтди.\nБатафсил ...\tВоскресенье, 07 Май 2017 00:00\tОдамларга ваъдалар эмас, амалий натижалар керак\tЖойларда ташкил этилаётган сайёр қабулларда ана шу ҳаётий ҳақиқат намоён бўлмоқда.\nБатафсил ...\tВоскресенье, 07 Май 2017 00:00\tМаънавий жасорат соҳиби\tПрезидентимиз Шавкат Мирзиёевнинг “Хотира ва Қадрлаш кунига тайёргарлик кўриш ва уни ўтказиш чора-тадбирлари тўғрисида”ги қарори аждодларнинг муқаддас хотирасини ёдга олиш, эзгу ишларини давом эттириш, уруш ҳамда меҳнат фахрийларига, умуман, кекса авлод вакилларига эҳтиром кўрсатиш нафақат одамийликнинг энг олий мезони, шу билан бирга, бизга тинчлик, омонлик керак, деб яшайдиган бағрикенг ва олижаноб халқимизга хос азалий қадрият мақомида юксак эъзоз топаётганининг ёрқин ифодасидир.\nБатафсил ...\tВоскресенье, 07 Май 2017 00:00\tИбрат мактаби\tДавлатимиз раҳбари Шавкат Мирзиёевнинг “Хотира ва Қадрлаш кунига тайёргарлик кўриш ва уни ўтказиш чора-тадбирлари тўғрисида”ги қарори беқиёс ибратга, ёшларимиз учун улкан тарбиявий аҳамиятга эга. Зеро, инсон қадри — улуғ, хотираси боқийдир. Инсон болалик дамларидаги лаҳзаларни бир умр унутмайди. Энг қадрдон ва яқин кишилардан доим порлоқ хотира қолади.\nБатафсил ...\tВоскресенье, 07 Май 2017 00:00\tИккинчи жаҳон уруши қатнашчисига янги хонадон калити топширилди\tИнсон ҳар қандай оғир вазиятда ҳам умид билан яшайди. Сирдарёлик Холқўзи Тошқўзиев қирғинбарот уруш йилларида бугунги фаровон ва тинч-осойишта ҳаётни кўришни қанчалик орзу қилганини кўзда ёш билан эслайди.


Наманган тўқимачилик соҳасида, айниқса турли-туман костюмлар соҳасида Ўзбекистонни забт этиб, хорижга ҳам катта ҳажмда экспорт қилаётганини яхши биламиз. Давлат раҳбарининг Наманганга ташрифи доирасида бир гуруҳ журналистлар “Юксалиш” кичик саноат ҳудудида жойлашган тикувчилик корхонасида бўлдик.\nШавкат Мирзиёев кичик саноат ҳудудидаги эркаклар костюми, куртка ва пальто ишлаб чиқаришга ихтисослашган «Zamin kiyim sanoat» корхонасида амалга оширилаётган лойиҳалар билан танишди. Қиймати 24 миллиард сўмга тенг лойиҳага кўра йилига 10 миллиард сўмлик маҳсулот ишлаб чиқарилади ва 300 минг доллар миқдоридаги маҳсулотлар экспортга чиқарилади. 300 киши иш билан таъминланади.\nИсматилла Усмонов, корхона таъсисчиси:\n– Бу саноат ҳудуди ўрни яқин йилларда ҳам қақраб ётган даштлик бўлган. Қўли гул инсон меҳнати самараси билан бу ерда улкан ишлаб чиқариш объектлари барпо этиляпти. Шулардан бири кўп турдаги маҳсулотлари билан ички ва ташқи бозорда ўз ўрнига эга бўлган Usman Brothers брендини илгари сураётган «Zamin kiyim sanoat» тикувчилик корхонамиз.\n· “Юксалиш” кичик саноат ҳудуди 117 гектар майдонни эгаллаган. Мазкур саноат мажмуасида қурилиш материаллари, машинасозлик ва металлга ишлов бериш, электротехника, тўқимачилик ва тикувчилик каби йўналишларда умумий қиймати 1 триллион 208 миллиард сўмлик 95та лойиҳа амалга оширилиши кўзда тутилган. Бугунги кунгача 66,9 миллиард сўмлик 32 та лойиҳа ишга туширилган бўлиб, 311,1 миллиард сўмлик ишлаб чиқариш қувватига эришилди. Мазкур лойиҳалар тўлиқ ишга тушса, 7 минг 300та иш ўрни яратилиб, йилига 7,8 миллион долларлик маҳсулотлар экспорт қилинади.\nДавлат раҳбарининг ўзи ишлаб саноатни яхши тушуниши соҳамизга оид кичик масалаларгача қизиқиб сўрашидан билинади. Бизга ташриф чоғида ҳам президентимиз хомашё қаердан олинаётгани, маҳаллийлаштириш фоизлари, иш ўринлари яратиш режалари билан қизиқди. Тикувчиларимиздан ҳам ҳол-аҳвол сўраб кўнгилларини кўтариб қўйди. Асосий ишларни бажарувчилар шуларда, хурсанд бўлиб қолишди.\nШунингдек давлатимиз раҳбари келгуси режаларимиз билан ҳам қизиқди. Ишлаб чиқариш ҳажмини яқин йиллардаёқ камида икки карра оширишимиз бўйича маълумотларни тақдим қилдик. Насиб қилса, бу режаларни ҳам амалга ошириб юзимиз ёруғ бўлади.\nИсматилла Усмоновдан текстиль соҳасида Наманган вилояти олдинлаб кетиши сири ҳақида сўраганимизда қисқа қилиб жавоб берди:\n– Шаҳримиз азалдан тикувчиликда илғор бўлган. Бунинг сири оддий – меҳнат. Наманганни ҳозир бежиз “Текстиль пойтахти” дейишмайди. Кўз тегмасин, тикувчиларимиз маҳорати дунёнинг ҳар қандай нуқтасида хижолат қилмайдиган даражага етиб қолди. Биз олти ака-укамиз ва дадамиз бошчилигида асосан шу йўналишда тадбиркорлик қиламиз.\nТемур Ҳошимов, менежер:\n– Тикув цехида дастлаб 30-40 киши билан иш бошлаганмиз. Иш кўлами кенгайиб боргандан кейин, давлат томонидан қўшимча имтиёзлар берилди, бепул ер ажратилди, кредит маблағлари имтиёзли асосда таъминланди.\nҲозир ишлаб чиқаришнинг биринчи босқичида 200 нафар ишчи меҳнат қилмоқда. Кейинчалик фаолиятимизни кенгайтирган ҳолда, иккинчи босқични ишга тушириш ва яна 400 нафаргача ишчи ўрни яратишни мақсад қилганмиз.\nЦехга туташ ер ҳам бизга ажратилган, бу ерда ҳам бир ярим йил ичида аёллар кийимларини ишлаб чиқаришга ихтисослашган янги цехни ишга тушириш кўзда тутилган. Ҳозир ҳам бу ердан унумли фойдаланиш мақсадида иссиқхона қурганмиз, экин етиштирилмоқда.\nЦехда эркаклар костюм-шимлари, пальто, нимча ва курткалари тайёрланади. Барча технологиялар юқори сифатли – Италия ва Японияники.\nТайёр маҳсулотнинг 90 фоизини экспортга – асосан Европа бозорига йўналтиришни мақсад қилганмиз. Чунки технологияларимиз бунга жавоб беради. Дизайнер, тикувчи, модельерларнинг барчаси юқори малакага эга мутахассислар.\nЕвропа талабларига мослашиш учун сифат сертификатини олиш, фирмамиз номи билан ўз брендимизни жаҳон бозорига олиб чиқиш ниятидамиз. Тошкент, Самарқанд, Бухоро, Фарғона, Наманганда ўз брендимиз номи билан бутик-дўконлар фаолиятини йўлга қўйиш режамиз бор. Бундан ташқари “Зуҳро Юлдуз” бренди остида ишлаб чиқарилаётган сочиқларимиз ва чойшабларимизга буюртма жуда кўп, – деди Темур.\nКорхона менежеридан болалар учун жуда кўп ҳажмда тикиб тайёрланаётган костюмлар бўйича ҳам сўрадик:\n– Албатта, режамиз август ойига, мактабга тайёргарлик мавсумига тайёр маҳсулотни етказиб бериш. Умид қиламизки, мактаблар очилади, болаларимиз чиройли либосларда боришади. Умуман, халқимиз болажон, фарзандини чиройли кийинтириб завқланади. Демак маҳсулотларимиз ўз эгасини топади, – дея жавоб берди Темур Ҳошимов.\nКорхона ҳудудида каттагина майдонни иссиқхона эгаллаган. Темур Ҳошимовнинг айтишича, тикув цехлари кенгайиши учун захира сифатида олинган ер бўш турмаслиги учун бу жойда иссиқхона қурилган. Усталар монтаж ишларини якунлаётган бу қурилиш жараёни билан ҳам қизиқдик.\nАйнан иссиқхоналар қуриш ва уларда маҳсулот етиштиришга ихтисослашган хусусий тадбиркор Аюбхон Бойхонов жараён ҳақида сўзлаб берди:\n– Биз қурган иссиқхона Жанубий Корея технологияларига асосланган бўлиб, қурилиши учун маҳаллий материаллардан фойдаланилган, тупроқ ҳам ўзимизники. Иссиқхонанинг инновацияси шундаки, самарадорлик жиҳатидан Кореяники билан бир хил бўлса-да, қуриш харажатлари уч баравар арзонга тушади. Мазкур типдаги иссиқхонанинг бир гектар майдонини маҳаллий хомашё асосида қуриш 100-150 минг АҚШ доллари атрофида бўлса, Кореяники 400-450 минг АҚШ долларига тушади. Шу нуқтаи назардан, ҳам нарх, ҳам маҳаллий материаллардан фойдаланишдаги қулайлик жиҳатидан ютиш мумкин.\nБошқа тадбиркорлардан ҳам бундай инновацион типдаги иссиқхонани қуриб бериш учун буюртма қабул қиламиз. Иссиқхонани қуриб, иситиш тизими ҳам тиклаб, ишга тушириб берилади. Водийда газ, электр токи муаммоси ҳамон мавжудлиги учун 20 йиллик фаолиятим давомида бунинг ҳам чорасини кўрганман. Иситиш тизими учун газ ва кўмирдан қозонхона қурилади. Қувурлар орқали буғ иситиш тизими уланади.\nҲосил унумдорлигида ҳеч қандай фарқ йўқ. Биз асосан помидор, лимон, қулупнай, булғор қалампири етиштиряпмиз. Маҳсулотларимиз экспортбоп. Фақат маҳаллий уруғ майдароқ бўлгани, чатиштирув яхши эмаслиги боис, уруғни асосан хориждан олиб келамиз. Бу иссиқхоналарда йилига бир неча марта ҳосил олиш мумкин, – деди Аюбхон ака биз билан суҳбатда.\n12:24 / 10.07.2021\n«Энди чироқ ўчса, қўрқмайман, уни кўпайтириш йўлларини излайман» — IELTS’дан 8 балл олган ўқувчи «яшил энергия» манбасини яратмоқчи


hidoyat.uz – “Мовароуннаҳр” нашриётининг сайти - МАЪРАКАМИ ЁКИ ТАНТАНА?\nМАЪРАКАМИ ЁКИ ТАНТАНА?\nПойтахтимизнинг Самарқанд дарвоза даҳасидан автобусда кетиб борар эдик. Манзилимизга етай деганда машиналар тирбанд, одамлар гавжум кўчада анча тўхтаб қолдик.\nРўпарадаги хонадон эшиги олдида елкаларида видеокамера кўтарган икки йигит одамларни тасвирга туширарди. Кимдир: “Нима бўляптийкин?” деб сўраганди, бир киши: “Бу машҳур ёзучимиз Абдулла Қодирий яшаб ўтган кўча, менимча, адибимиз билан боғлиқ бирор фильм суратга олинаётган бўлса керак”, деб жавоб берди.\nБунга қўшимча биров у деди, биров бу. Жумбоқ автобусга чиққан икки кишининг суҳбатидан сўнг ечилди: шу жойлик бир киши отасининг вафоти муносабати билан эҳсон оши бераётган, видеочилар эса келган-кетганларни тасвирга тушираётган экан...\nЯқинлар, кекса кишиларнинг гап-сўзларини, хотираларини ёзиб олиш, видеотасвирга тушириш мумкин ва буни тушунса бўлади. Бироқ марҳумнинг хотирасига бағишлаб ўтказиладиган маъракалар нима мақсадда, кимга кўрсатиш учун тасвирга туширилмоқда? Ёзилган тўкин дастурхонни, маъракага келган одамларни тасвирга тушириш – бу манманлик эмасми? Ахир, эҳсон одамларга мақтаниш, гапириб юриш учун эмас, Аллоҳ розилигини тилаб қилинади-ку!\nХалқимизнинг яшаш тарзи яхшиланиб, турмушимизга техника воситалари шиддат билан кириб келмоқда. Ҳозирги тўйларимиз микрофону овоз кучайтирувчи мосламалар, видеотасвирчиларсиз ўтмайдиган бўлиб қолди. Албатта, тантаналарни видеотасмасига тушириб олиб, кейинчалик томоша қилиш кишига завқ бағишлайди, бир умрлик хотирага айланиб қолади.\nАгар ўтмишни ёдга оладиган бўлсак, бир вақтлар келин-куёвлар никоҳ уйига авваллари битта, кейинчалик, икки, уч, тўртта безатилган машинада борадиган бўлишди. Ҳозир эса никоҳ ўқитиш учун келиннинг уйига 5–6 та хорижда чиқарилган бир хил русум ва рангдаги енгил машиналарнинг келиши шарт бўлиб қолди. Ҳар бир машинанинг хизмат ҳақи фалон пул, бунинг устига доллар ҳисобида. Эҳтимол имконияти бор куёв томон бунинг устидан чиқар, лекин ўртаҳол хонадон эгаларининг ҳолига вой! Нима қилиб бўлса ҳам фарзандимнинг кўнгли ўксимасин деб кенг қанот ёзаётган бу урфдан орқада қолмасликка ҳаракат қилади. Ана сизга муаммо, зиддият, дилхиралик. Тўй эса ҳали бошланганича йўқ!\nБиз тўй тадбирлари ҳамда дафн маросимларида пайдо бўлаётган янги одатларни бекорга эсламадик. Ўзингиз айтинг, азиз юртдошлар! Ахир дафн маросими ёки эҳсон яқин ўтмишда видеотасвирга туширилмас эди-ку! Ёки келин-куёв никоҳ уйига битта, узоғи билан иккита енгил машинада борганда ҳам тўй ўтаверган-ку!\nУшбу масалада тежамкорлик билан иш тутиш мамлакатимиз келажаги бўлмиш ёшларимизнинг маънавий-маърифий тарбиясида муҳим омил бўлиши шубҳасиз.\nТошкентдаги “Аҳмаджон қори” жоме масжиди имом-хатиби


Қандай аёлга уйланган маъқул 14-10-2021, 21:04 | Zamin.uz\n15:54 / 26.03.2019\nНасл-насаб ҳоллари, нафақа, мерос ва бошқа эр-хотинлик ҳаётига тааллуқли бўлган роҳат-фароғат, ўзаро ҳамжиҳатлик билан турмуш қуришнинг муҳим ва жиддий ишларидан ҳисобланади. Шунинг учун, никоҳдан олдин «Хитба» – совчилик қилиш зарурдирки, никоҳ боғлашдан олдин эр аёли ҳақида ва аёл эри ҳақида таниш-билишлар қўни-қўшнилар орқали маълумотга эга бўлиши керак. Чунки никоҳ аниқ маълумотлар асосида бўлса, никоҳ ақди доимий, жуфтлар орасидаги ҳаёт эса гўзал бўлади.\nЖобир розияллоҳу анҳудан ривоят қилинади: «Мен, уйландим, дедим. Расулуллоҳ соллаллоҳу алайҳи васаллам менга: «Қандоққа уйландинг?» дедилар. «Эрдан чиққанга», дедим. «Қиз олиб, у билан кўнгил ёзсанг бўлмасмиди?» дедилар. «Эй Аллоҳнинг расули, Абдуллоҳ вафот этиб, ортидан етти (ёки тўққиз) қизни ташлаб кетди. Ўшаларга қараб турадиган кишини келтирдим», дедим. Шунда У Зот менинг ҳақимга дуо қилдилар» (Бешовлари ривоят қилишган).\nЖобир розияллоҳу анҳу сингилларини ўйлаб, шундай аёлга уйланган эканлар. Ёш қиз олсалар, етти ёки тўққизта қайинсингилга қараб, уларни бошқариш қийин бўлганидан шундоқ қилганлар. Шунинг учун ҳам Пайғамбаримиз соллаллоҳу алайҳи васаллам у кишининг ҳақларига дуо қилганлар. Умуман, янги уйланган кишилар ҳақига дуо қилиш марғубдир.\nОиша розияллоҳу анҳо: «Эй Аллоҳнинг расули, айтинг-чи, агар бир водийга тушсангиз, унда бир (барги) ейилган дарахт, бир (барги) ейилмаган дарахт бўлса, туянгизни қайси бирида боқар эдингиз?» деди. «Ейилмаганида», дедилар У Зот.\nЯъни, (Оиша) Расулуллоҳ соллаллоҳу алайҳи васаллам ўзидан бошқа қиз олмаганларига ишора қилмоқда» (Имом Бухорий ривояти).\nУшбу ривоятда Оиша онамиз қиз болани баргига ҳеч нарса тегмаган дарахтга, жувонни эса, баргидан бирор ҳайвон еб кетган дарахтга ўхшатмоқдалар. Шу билан бирга, у киши Пайғамбаримиз соллаллоҳу алайҳи васалламдан жувонга уйланганидан кўра қизга уйланган афзал эканлиги ҳақида тасдиқ ҳам олмоқдалар.\nОиша онамиз Пайғамбаримиз соллаллоҳу алайҳи васалламнинг завжаи мутаҳҳаралари ичида у кишига қиз ҳолида теккан ягона аёл эканликлари билан фахрланиб юрар эдилар.\nМаъқал ибн Ясор розияллоҳу анҳудан ривоят қилинади: «Бир киши Пайғамбаримиз соллаллоҳу алайҳи васалламнинг ҳузурларига келиб: «Эй Аллоҳнинг расули, бир жамолли ва ҳасабли аёл топдим. Аммо туғмас экан. Унга уйланаверайми?» деди. «Йўқ», дедилар. Кейин У Зотга иккинчи марта келди. Яна қайтардилар. Сўнгра учинчи марта келганида: «Эрига муҳаббат қиладиган ва кўп туғадиган аёлга уйланинглар. Мен бошқа умматларга сизларнинг кўплигингизни кўз-кўз қилувчиман», дедилар» (Имом Абу Довуд, Имом Насаий ва Имом Ҳоким ривояти).\nБу сифатлар унга яқин аёлларнинг ҳолини ўрганиш билан билинади. Унга яқин, қариндош аёллар одатда эрига муҳаббат қиладиган, кўп туғадиган бўлсалар, кўпинча уларнинг уруғида бўлган ёшлар ҳам ўша сифатларга эга бўлади.\n«Қачон назар солса, сурур бағишлайдигани. Қачон амр қилса, итоат қиладигани ва эрига ўз жонида ва молида у ёқтирмайдиган нарса ила хилоф қилмайдигани», дедилар» (Сунан эгалари ривоят қилишган).\nДемак, эр назар солса хурсанд қиладиган аёл энг яхши аёлларда бўладиган сифатларга эга бўлади.\nБошқача қилиб айтганда, энг яхши аёл сифатига соҳиба бўлмоқчи аёл эрига ёқмайдиган ишларни қилмаслиги керак. Чунки шу туфайли оилада уруш-жанжал чиқиши, ўзининг ҳаловати йўқолиши, ҳатто оила бузилиб кетиши ҳам мумкин. Яна аёл киши ўз молини эри ёмон кўрадиган нарсаларга сарфламаслиги керак. Ана шунда энг яхши аёлнинг яна бир сифатига эга бўлади.\nУшбу ҳадисда зикр қилинган уч сифатни ўзида мужассам қилган аёл энг яхши аёллардан бўлишига шубҳа йўқ. Мўмина-муслима аёл-қизларимиз, ушбу ҳадиси набавийда зикр этилган олиймақом сифатларни ўзларида мужассам қилишга ҳаракат этмоқлари лозим. Шу билан бирга, жажжи қизчаларимизни ёшликларидан ана шундай гўзал сифат соҳибалари этиб тарбия қилмоғимиз зарур.\nИкки Шайх ва Имом Термизий ривоятида: «Ўзимдан кейин эркакларга аёллардан кўра зарарлироқ фитнани қолдирмадим», дейилган.\nШарҳ: Аёл киши иймон-эътиқодли, диндор, солиҳа, одоб-ахлоқли бўлмаса бало-офат эканлиги ҳақидаги фикрга ҳатто аёлларнинг ўзлари ҳам қўшилади. Эркаклар бошига кўпгина балолар номаъқул аёллар сабабидан келишини эса тажриба кўрсатиб турибди, бунга тарих шоҳид.\nШунинг учун ҳам келин танлашда жуда эҳтиёт бўлиб, Расулуллоҳ соллаллоҳу алайҳи васалламнинг кўрсатмаларига амал қилиш маъқул. Бошқа кўрсатмаларга амал қиламан деб, эркаклар учун дунёдаги энг зарарли фитнага учраб қолмаслик керак.\nИбн Аббос розияллоҳу анҳудан ривоят қилинади: «Бир киши Набий соллаллоҳу алайҳи васалламнинг ҳузурларига келиб: «Аёлим қўл узатувчининг қўлини ман қилмайди», деди. «Уни ўзингдан ғариб қил», дедилар. «Нафсим унга эргашишидан хавф қиламан», деди. «Ундан фойдаланиб юр», дедилар У Зот» (Абу Довуд ва имом Насаий ривояти).\nНабий соллаллоҳу алайҳи васаллам ундоқ хотинни талоқ қилиб юборишга маслаҳат берганлар. Лекин эр хотинини талоқ қилса, ундан кўнгил уза олмай, ўзи қийналишини баён қилган. Расулуллоҳ соллаллоҳу алайҳи васаллам ундоқ бўлса, ундан фойдаланиб юравер, деганлар.\nШунинг учун ҳам Пайғамбаримиз соллаллоҳу алайҳи васаллам ўзларининг Имом Ибн Можа, Баззор ва Байҳақийлар ривоят қилган ҳадисларида: «Аёлларни ҳуснлари учун никоҳингизга олманг, эҳтимол у (ҳусн) уларни ҳалок қилар. Ва уларни моли учун ҳам никоҳингизга олманг, эҳтимол у (мол) уларни туғёнга кетказар. Уларни дин учун никоҳингизга олинг. Албатта, қора, хунук диндор чўри афзалдир», деганлар.\nҚариндошга уйланса, болалари заифҳол бўлиш эҳтимоли кучли. Яна, Аллоҳ кўрсатмасин, келишмовчилик бўлиб қолса, қариндошлик алоқаларига зарар етиши ҳам мумкин. Бегонадан бўлса, болалар заифҳол бўлмайди. Куёв-келиннинг баҳонаси билан уларнинг қариндош-уруғлари ҳам қуда-анда бўлиб, ижтимоий алоқалар ривожланади.\nЯнгиликлар » Ҳаёт тарзи » Қандай аёлга уйланган маъқул?


Тошбақа фалсафасининг қули бўлмайлик « O'zbekiston ERK Demokratik Partiyasi\nТошбақа фалсафасининг қули бўлмайлик\n17 April 2012 - 8:27\nЁшлигимда илк бор тошбақани кўриб, дадамдан “Нега у бу тошни кўтариб юради, юришга қийналади-ку?” деб сўраганимни эслайман.\nДадамнинг бу саволимга жавобини эса хозиргача унутмайман.\n“Бу тош унга берилан жазо, ўғлим. Бир вақтлар бу жонзод бунчалик хам ожиз ва нотавон бўлмаган, балки, бошқалар қатори эпчил ва чаққон, душманига чапдасд бир махлуқ бўлган экан. Бир куни юртга душман хужум қилибди. Хамма тирик жон ўз эркинлиги ва юрти учун курашга отланибди. Кенг далалар, тоғу тошлар қонли жанохларга айланибди. Буларни кўрган бу жонзод қаттиқ қўрқибди. “Ўлиб кетмай бу қирғинда. Жонимни сақлай, кейин бир гап бўлар” дебди-ю, бола-чақаси ва қариндош-уруғини олиб, тошлар остига кириб беркинибди. Орадан бир муддат вақт ўтгач, жанг суронлари тинибди ва юрт яна эркин бўлибди. Шундан сўнгина ковакда беркиниб ётган жонзод, ташқарига чиқибди. Не кўз билан кўрсинки, ўзининг ва хар бир беркинган жонзоднинг елкасига тош ёпишиб қолганмиш. Юрт эркинлиги, мустақиллиги учун курашдан кочган бу жонзодлар ўшандан буён тошбақалар деб аталаркан”.\nДадамнинг жавоби менинг шууримга ўрнаб қолди.\nБаъзан интернет сайтларида ёки ўзаро суҳбатларда миллатимизнинг бугуни хақида бахслашиб қоламиз. Нега шу ахволга тушдик? деган саволга жавоб қидирамиз.\nЎзбеклар ўз юртидан тирқираб қочиб чиқаяпти, бошқа юртларда “гастарбайтер” ва ундан-да хунук номларни олиб тирикчилик қилаяпти. Нега? деб ўзимга савол бераман ва хаёлимга тошбақа хақидаги дадам айтиб берган ривоят келаверади.\n4 йилдан буён Канадада яшайман. Шу ерда ва бошқа мамлакатда яшаётган ўзбекларни кўпчилиги билан танишдим. Уларнинг жуда жуда кўпчилиги мен билан танишаркан, “Мухолифатчимисиз?” дейишади. Менинг “Ха” деган жавобимдан сўнг эса, уларнинг ярмидан кўпи қайтиб мен билан алоқага чиқмайди. Хаттоки уларнинг баъзилари, “Илтимос, мени алоқалар рўйхатингиздан ўчириб юборинг” деган мазмунда хат ёзади ва ғойиб бўлади. (ёки, “Тинчгина юрай” деб ковагига кириб кетади…)\nФейсбук, Одноклассники, Мой мир, Твиттер каби ижтимоий тармоқлардаги “дўст”ларимизга баъзан ўзимни танитмайман. Чунки миллат озодлиги, диктатура, мухолифат, Ўзбекистон келажаги хақида гаплардан улар қочишади. Бу хақда гапираверсангиз, сизни дарров “удалить” қилишади…\nНега десангиз жавоб битта “Тинч ўтирайлик ака, яхши кунлар хам келиб қолар”…\nЯхши кунлар албатда келади. Юртимизда хам тонг отади албатта. Адолат ғалаба қозонади. Омон-омон кунлар бошланганда, аста секин беркинган ковакларимиздан чиқиб келамизми, елкамиздаги оғир тошни кўтариб?\nБугун ўзбекларни камоқларда қийнаб ўлдиришяпти, нонингни топ деб юртдан қувиб солишяпти, болаларини қул каби далада ишлатишяпти, хотинларини бичиб қўйишяпти… Бизлар эса бунга қарши кураш йўлларини қидириш, юртимиздаги диктаторга қарши курашиш учун фикрлашиш, бир биримиз билан жипслашиш ўрнига, ЎЗИМ, ОИЛАМ ТИНЧ БЎЛСА БЎЛДИ, ҚОЛГАНИ ҚИРИЛИБ КЕТМАЙДИМИ деган ақидани қулига айланиб қолаяпмиз. Ва аста-секин елкамиз тошга айланиб бораётганини сезмаяпмиз…\nКураш кунлари қаерда эдинг, нега овозинг чиқмаган эди, нима учун душманга қарши бир калима айта олмадинг, деган саволларга нима деб жавоб берамиз?\nНима учун ўзингдаги ақлни, бойликни, билимни миллат қийналган пайтда яширдинг? деган савол, елкамиздаги тошдан хам оғирроқ туюлмайдими ўшанда?\nДадам ўша ривоятни айтиб берганидан сўнг мен “Нимага у бу тошни ташлаб юбора олмайди?” деганман.\nДадамнинг жавобини эса мен хозиргача эслайман.\n“Ўғлим, бу тош қўрқоқлик ва заифлик юки. У сенга бир ёпишиб қолдими, ундан қутула олмайсан”\nБундай юкдан Аллоҳнинг ўзи асрасин хаммамизни!


Россия: мигрантларга ҳам, уларнинг фарзандларига ҳам осон эмас - BBC News O'zbek\nРоссия: мигрантларга ҳам, уларнинг фарзандларига ҳам осон эмас\nСоҳиба Ҳаёт Москва, bbcuzbek.com\nРоссиядаги меҳнат муҳожирларининг ўзларидан кўра, болаларига қийин: боқчалар қабул қилмайди, мактабларга жойлашиш аксар ҳолларда муаммоли, кирганда ҳам ўқиш учун рус тилини ўрганишлари, янги муҳитга мослашишлари ва тез-тез учрайдиган миллатчилик таъналарига кўникишлари керак.\nУлар муҳожирликда турли байрам шодликларидан кўра, ота-онасининг ёнида эканлиги билан хурсанд.\nМосквада «Тонг жаҳони» МЧЖ раҳбари ва мигрантлар учун бепул юрист Валентина Чупик ташкилотчилигида муҳожир болалар учун янги йил байрами ўтказилди.\nРоссия, Санкт-Петербург: Cпецприёмникда BBC O'zbek мухбири нималарни кўрди?\nМосква полицияси янги йил кечаси шаҳар айланган муҳожирларни террорчиларга тенглаштирди\nСпецприёмник қоровуллари ўзбек қизларга жинсий алоқа таклиф қилишяпти\nРоссия: Иккинчи хотин бўлган мигрант аёл 2 боласи билан кўчада қолди\nРоссия-Ўзбекистон: Ҳадемай Москва ҳам ўзимизники бўлади!..\n"Арча байрами" қаҳрамонлари иштирокидаги тадбирда қирққа яқин бола ва уларнинг ота-оналари қатнашдилар.\n- Ижтимоий тармоқлардаги 20 дан ортиқ гуруҳларда эълон бердик, ким рўйхатга ёзилишга улгурган бўлса, шулар кела олди. Афсуски, ижарага олиш нархи қимматлиги учун каттароқ жойда байрам уюштиришга имкониятим етмайди. Совғаларни ҳам кўпроқ олиш керак бўлади. Ҳозирча қурбим фақат шу байрамга етди, - дейди Валентина Чупик.\nЮристга кўра, МЧЖни қўллаб келаётган грант дастурларида муҳожир болаларга ёрдам бериш кўзда тутилмаган. Шу боис, ёш мигрантларга ўз ҳисобидан кўнгилли равишда тадбирлар ташкиллаштириб боради.\nНорасмий маълумотларга кўра, Москва шаҳрининг ўзида 60 мингдан зиёд ўқувчи мигрантлар бор. Боғча ёшидаги муҳожир болаларнинг эса аниқ ҳисоби йўқ.\nРоссияга ишлашга келувчи Марказий осиёлик муҳожирларнинг 20 фоизга яқини фарзандини ўзи билан олиб келади.\n- "Муаммо шундаки, муҳожирларнинг фарзандларини боғчаларга қабул қилишмайди. Аксар ҳолларда мактабга жойлаштиришда тушунмовчиликлар келиб чиқади, - тадбирдан мақсадини тушунтиради юрист. - Бу каби тадбирлар орқали ота-оналар ва болалар билан танишиш, уларнинг муаммоларини ўрганиш ва ҳал этишга кўмаклашиш имконияти бўлади".\nКузатувчиларга кўра, муҳожирликдаги болаларнинг катта қисмининг шароитлари оғир: улар "резина уй"ларда, ота-онаси ишдалигида қаровсиз қолади ёки бегона кишиларга ташлаб кетилади. Эътиборлиси, улар орасида тил билмаслиги ёки миллатчиликка учраши ортидан ўқимайдиган мактаб ёшидаги болалар ҳам бор.\nОна-оналарининг ҳужжатларга бефарқлиги ортидан болалар ҳам жабр кўради. Уларга тиббий хизмат кўрсатилиши, болалар учун бериладиган имтиёзлардан фойдаланишлари чекланади.\nБу болалар ҳам ватанидаги бошқа тенгдошлари сингари яшашни исташади, аммо муҳожирликдаги шароит уларни бу хурсандчиликларини чеклаб қўйган.\n- Болаларнинг қувнагиси-ўйнагиси келади. Лекин бу ерда аниматорларнинг хизмат кўрсатиш нархи қиммат, мигрантларнинг ҳамёни кўтармайди. Шу боис, ўзимиз турли қаҳрамонлар тимсоли билан байрамларда болаларга шодлик улашаяпмиз. Бунда бизга асосан талабалар ва кўнгиллилар ёрдам бераяпти - дейди Москвадаги қирғиз диаспораси фаоли Бахтигул Алимқулова.\nБиз байрамда хурсандчилик қилаётган муҳожир болаларнинг бир нечаларини "Қорбобога ишонасизми?", дея суҳбатга тортдик.\n- Йўқ, ишонмайман. Қорбобо - бу Қорбобони кийимини кийиб олган амаки, - дейди Айден исмли қирғиз қизча.\nЯна бир болакай эса, ишонмаса ҳам у шоколад олиб келишини исташини айтди. Баъзилари ишонади, баъзиси йўқ, аммо уларнинг кўпчилиги номидан ўзбекистонлик болакай жавоб берди:\n- Бу бизнинг энг севимли байрамимиз, энг қувноқ байрам!\nБиз суҳбатлашган болаларнинг барчаси рус тилида равон гапиришаяпти. Шунга қарамай, ҳуқуқ ҳимоячилари рус мактабларида Марказий осиёликларга нисбатан маҳаллий ўқувчилар ва хатто ўқитувчилар томонидан ҳам миллатчилик ва камситишлардан шикоятлар бўлиб туришини билдиришди.\n- Шу тадбирлар сабаб кўпчилик ота-оналар билан мулоқот ўрнатаман, бу менга кўплаб болаларнинг хужжатларини тўғирлашда кўмаклашишда керак бўлади. Бу болалар ҳуқуқларининг поймол қилинишининг камайишига олиб келади, - деди тадбир ташкилотчиси ва юрист Валентина Чупик.\nРоссия, Санкт-Петербург: Cпецприёмникда BBC O'zbek мухбири нималарни кўрди? (ВИДЕО)\n3 Январ 2020\nРоссия: Москва полицияси янги йил кечаси шаҳар айланган муҳожирларни террорчиларга тенглаштирди\nРоссия, муҳожирлар: Спецприёмник қоровуллари ўзбек қизларга жинсий алоқа таклиф қилишяпти\nРоссия: Иккинчи хотин бўлган мигрант аёл 2 боласи билан кўчада қолди - видео


У ёқ-бу ёғи бир ойдан бери Озодлик уларнинг арзу ҳасратларини уларнинг ўзларига эшиттириб келаяпти.\nЎзбекистонда бирон бир расмий йўқки, энергия тақчиллиги сабабларини тушунтириб берсин.\nБу мавзу симиллаб оғриётган тишдай бўлиб қолди - ҳар доим ёдингизда, кеча-кундуз оғрийди.\nДўхтирга бориб олдириб ташлай десангиз – дўхтир йўқ. У ҳам кўмир бозорга кетган.\n“Ҳеч йўқ 2 соатга свет беришсин, сув чиқарволайлик”\n25 ноябр куни Эркин микрофонга ургутлик бир тингловчимиз қўнғироқ қилди.\nСвет йўқ, сув йўқ, деди у. Микрофонни ёқай, дедим мен. Ёқа бошладим. Қўйинг, овозимни ёзманг, деди у.\n- Иложи бўлса, ëзманг. Одам қўрқади.\nОзодлик: Унда нимага телeфон қилдингиз?\n- Энди ўшалар эшитсин, ëзсангиз ҳам майли. Электр энергиясига масъул одамлар ҳеч бўлмaса кундуз куни ëқиб қўйса.\nОзодлик: Қайси вилоят, қайси тумандансиз?\n- Мен Ургут туманиданман.\nОзодлик: Бир кеча-кундузда неча соат свет бераяпти?\n- 20 минут бераяпти. У ҳам соат 11 дан кейин.\nОзодлик: Ëлғон гапирмаяпсизми?\n- Йўқ, мен нимага ëлғон гапираман?\nОзодлик: Нечадан нечагача бераяпти?\n- Аниқ соати йўқ. Ëқса ëқиб қолади, бўлмаса ўша ҳам бўлмайди. Сувга жуда қийналдик. Бизлар узоқ бир километрдан олиб келамиз свет ëнса ҳам.\nОзодлик: Сувни қўйиб туринг. Светни сўраяпман. Светни 20 минут бераяпти дедингиз. Газ борми?\n- Йўқ, бизларда газ йўқ. Бизлар ҳей адир жойда жойлашган. Пастдан бориб сув олиб келамиз.\nОзодлик: Яна сувга ўтиб кетдингиз. Мен газни сўраяпман.\n- Газ, умуман трубаси ҳам йўқ.\nОзодлик: Уйни нима билан иситаяпсизлар?\n- Ҳовлидан дарахтларни, майда-чуйда ўтинларни кесиб ëқаяпмизда шафтоли дегандай.\nОзодлик: Кўмир бўлмайдими?\n- Пул қани ака? Ҳозир қориннинг кўмирини кўриб турибмиз.\nОзодлик: Бир тонна кўмир неча пул?\n- 300 минг сўм.\nОзодлик: Сиз шуни бозорга бориб “кўмир неча пул?” деб сўраб билдингизми ëки миш-миш гапми?\n- Миш-миш эмас, аниқ биров олди. Бир халта кўмир 14 минг сўм. Газ, светни бир бало қилса бўлади. Сувга бачаларимиз касал бўлаяпти ҳар хил сувларни ичиб.\nОзодлик: Сизнинг қишлоғингизга водопровод суви бормаганми қувур билан?\n- Бизларнинг қишлоғимизга келган. Бизлар қишлоқдан бир километр чеккага кўчиб чиққанмиз. Қишлоқнинг ичига боришимиз учун бир километр. Сувни ўша ëқдан олиб келиб ичамиз. Ўзимизники ҳали янги бўлган қишлоқча. Лекин бу ерларда сув деган нарсалар йўқ.\nОзодлик: Янги қишлоққа неча хўжалик кўчиб ўтгансизлар?\n- 30 та.\nОзодлик: 30 хўжалик шу ерга кўчиб борганига қанча бўлди?\n- 10 йиллар бўлдида.\nОзодлик: 10 йилдан бери водопровод бормаганми?\n- Йўқ. Ҳамма камбағал. Одамларнинг пули кам. Ўзи қилса бўлади. Давлат қилиб бера олмайди энди.\nОзодлик: Нимага 10 йилдан бери бугунга келиб арз қилаяпсиз?\n- 10 йилдан бери мен бу нималарингизни билмасдим. Радиони, мана шунақа гапларни эшитиб, электрда ишлаëтганлар эшитсин мана шу гапимни. Ҳеч бўлмаса кундузи соат учдан бешгача ëқиб қўйса, бориб бачалар билан сув олиб келамиз пақир, канистрларда. Кейин ўшани бир сутка ичса бўлади.\nОзодлик: Демак, свет йўқлиги учун сизлар артезиан қудуқларни ишлата олмаяпсизлар-а?\n- Йўқ, умуман ишламаяпти. Ҳовузларнинг суви хазонлар тушиб, оптолнинг рангига ўхшаб кетган. Ичолмаяпмиз у сувларни. Халқ қийналаяпти.\nОзодлик: Бир кеча-кундузда қанча беради дедингиз светни?\n- 20-25 минутга ўчириб ëқади. Икки-уч марта ўчириб ëқади, шу билан йўқ.\nОзодлик: Ўтган йил қанақа бўлган эди свет масаласи?\n- Ҳар ҳолда яхши эди. Бундан кўра сал яхшироқ эди. Сув вақтида ëқар эди. Сувни вақтида олар эдик.\nОзодлик: Нимага бир йилда шунчалик аҳвол оғир бўлиб кетди?\n- Ким билади дейсиз. Ҳайронман, дейди ургутлик суҳбатдош.\n25 ноябр куни Наманган шаҳрининг маҳаллаларидан биридан ҳам қўнғироқ қилишди. Маҳалламизда 4 кундан бери сув йўқ, дейишди.\nГаз ва электр энергияси тақчиллигига кўникиб қолишган кўринди. Бу масалада ортиқча арз-дод қилишмади.\n“Нега бир мусулмон бошқа мусулмонни “сотишга” шошади?”\nРиштондан қўнғироқ қилган Қаюмжон деган тингловчимизнинг айтишича, у яшаб турган шаҳарда газ ва электр таъминоти “чидаса бўладиган даражада”.\n“Чидаса бўладиган даража”нинг даражасига қизиқдик.\n“Газ пастлиги учун овқат пишириб бўлмайди, свет бир кунда бир неча марта ўчиб турибди”, деди Қаюмжон.\nЧидаётган Қаюмжон билан хайр-хўшни бошлаятувдик, у киши бизни тўхтатди.\n- Сарвар ака, яна бир нималар борда. Сиëсатга оидроқ. Нимагадир мусулмон давлатлари “мусулмонман, Худо, Оллоҳ” деб юрамизу, лекин кўпроқ, дунë бўйича ҳам қараганингизда ноҳақликлар, нето ишлар, инсонга қарши ишлар кўпроқ мусулмон давлатларида бўлади. Нимага шунақа экан дейман. Ўзбекистонда ҳам бўлаяпти. Ноҳақ туҳмат билан одамларни қамаш, у қилиш, бу қилиш, одамларнинг уйларини бузиш, сиëсий тазйиқлар ҳам бўлади қилмаган ишини қилди, қилган ишини қилмади деб. Нимага шунақа?\nОзодлик: Шу саволга ўзингизнинг жавобингиз борми?\n- Жавобим йўқроқда. Шуни бир Қурултойга киритсангизлар бўлармиди демоқчиман сиëсатчиларни, дин пешволарини жалб қилиб туриб суҳбатга.\nОзодлик: Бас бу масала устида ўйлаган экансиз, сизнинг ҳам ўзингизга яраша жавобингиз бордир. Айтинг тортинмасдан. Нима учун шунақа?\n- Нима учун шунақа экан деб ўшанинг жавобини топа олмаяпманда. Бир мусулмон эмас деган халқлар, давлатлар мусулмонлардан кўра яхшироқ иш қилишади инсонлар тўғрисида. Масалан русларни ҳам динсиз¸ у-бу деймизу имкон даражасида мусулмонларнинг айрим қонун-қоидаларини қилишиб масалан одамларни дафн қиладиган бўлса, шунақа ишларни қилишади. Боре, менинг фуқаром эмас деб бизникиларга ўхшаб ташлаб юборавермайди.\nОзодлик: Балки масаланинг жавоби одамларнинг бефарқлигидадир. Сизку Озодликка телефон қилиб гапираяпсиз. Ҳозир қўшнингизга олиб чиқингда шу телефонингизни. “Озодликка газ йўқлигини, свет ўчаëтганини айт” десангиз, қўшнингиз “Қўйинг ака, бошимни оғритманг” дейди. Балки шундадир?\n- Ўшанақа ҳам бўлиши мумин. Ўшанақа кўп жавобгарлик ишларидан ўзимизни олиб қочадиган феълларимиз ҳам бор. Яна бир нимаси борки, мусулмонлар бир туриб олиб ҳаракат қилишмайди. Биттаси гапирган гапни, биттаси нариëққа олиб чиқиб сотишга ҳаракат қилади, дейди риштонлик Қаюмжон ака.\nРиштонлик Қаюмжон саволларини кўндаланг қўйди.\nБалки, Сиз тингловчи биларсиз жавобни?


Дилмурод Қуронов. Навоийни англаш йўлида - www.ziyouz.uz\nБош саҳифа Илм ва фанАдабиётДилмурод Қуронов. Навоийни англаш йўлида\nҲасанхон ва Ҳусанхон қорилар тартиб берган “Навоийдан чу топқайлар навое” номли китобда бир қатор мақбул жиҳатларни кўрдим. Аввало, Навоийнинг диний асарлари хос кишилари томонидан таҳлилу талқин қилинаётгани. Буни мақбул деганим шунчаки лутф ёки тузувчилар меҳнатини қадрлаб қўйиш истагидангина эмас, балки анча чуқурки, мухтасар изоҳ бериш лозим кўринади.\nБиласиз, ҳазрат ҳақида сўз кетса, барча бирдек ул зотнинг серқирра истеъдод эканини айтиб толмайди-ю, мероси гўё бир адабиётшуносларга хатлаб берилгандек тушунилади. Ҳолбуки, адолат юзасидан қаралса, Навоийнинг айрим асарлари ҳақида тарихчининг, айримлари ҳақида тилшуноснинг, яна бирлари ҳақида дин уламосининг фикри эътиборлироқ тутилиши лозим. Шу маънода, ака-укалар тузган ушбу китоб илмда, хусусан, навоийшуносликда адолатни тиклаш йўлидаги илк қадамлардан ва, иншааллоҳ, у хайрли бўлади. Сирасини айтганда, адабиётшунослик илмида, гарчи очиқ эътироф этилмаган бўлса-да, дин уламолари ёрдамига эҳтиёж аллақачон етилган. Биласиз, истиқлол арафаларидан бошлаб мумтоз адабиётимизни ислом динидан, тасаввуфдан айро ҳолда тугал тушуниш ва объектив баҳолаш мумкин эмаслиги теран англанди. Узоқ йиллар давомида адабий мероснинг шу икки омилни эътибордан сокит қилган ҳолда ўрганилгани чала ҳукм-хулосалар, бирёқлама юзаки ёки мутлақо тескари талқинларга олиб келгани бугун ҳеч кимга сир эмас. Шунингдек, мустақиллик йиллари адабиётшунослигимизда мумтоз адабиётни исломий, тасаввуфий нуқтаи назарларни эътиборда тутиб талқин қилиш урфга киргани ҳам ҳаммага маълум. Бироқ бу йўлда амалга оширилган ишлар ҳали қаноатланарли эмас. Сабаби, биринчидан, бу ишни амалга ошираётганлар мақоми адабиётшуносликда нечоғли баланд бўлмасин, улар диний илмларда дилетант; иккинчидан, Навоийдан фарқ қилароқ, ислом улар учун ҳаёт ва фикрлаш тарзини белгиловчи асосга айланмаган. Яъники, уларнинг Навоийни англашларида шу билан боғлиқ ноқисликлар бўлиши табиий, юқорида айтганимиз эҳтиёж эса шундай ноқисликларни бартараф этиш заруратидан туғилади.\nАйтганларимизни тузувчилар “Арбаъин” устида амалга оширган иш мисолида кўриб ўтамиз. Аввало шуки, тузувчилар матн устида қунт билан ишлаганлар: асарнинг 20 та қўлёзмаси асосида илмий-қиёсий матн тайёрланган. Яъни, агар мумтоз адабиёт намуналарининг нашрларида кузатилувчи хатолар ёдга олинса, улар ибрат қилиб кўрсатишга лойиқ йўл тутганлар. Шу ўринда каминага жуда маъқул бўлган бир нуқтани алоҳида таъкидлаб ўтгим келади. Тузувчилар аввалги нашрдаги хатолардан бир-иккитасига мисол учунгина тўхталганлар-у, шунинг ўзидаёқ матншунос сифатидаги лаёқат, қобилиятларини намоён эта олганлар. Таъкидламоқчи бўлганим бу эмас, балки, назаримда, бундан муҳимроқ: ўша хатонинг қандай кўрсатилаётгани. Қисқа қилсам, бунда билимдонлигини кўрсатиб қўйиш, хато қилмишнинг бир адабини бериб қўйишга интилиш сингари ожизлик, майдалик сезилмайди. Негаки, улар бу ишга нон ё шон учун эмас, кўнгил амри билан, холис Аллоҳ ризоси учун киришганлар, бандага хос ожизликлардан баланд тура олмоқнинг асоси – шу. Ҳамкасбларимиз ибратлансалар, умумий ишимиз барор олган бўлармиди, деб ўйладим…\nТузувчилар “Арбаъин”ни ўқувчига мукаммал кўринишда тақдим қилмоқни кўзлаганлар ва, тан олиш керак, бунга мутлақ эришганлар. Баҳо ошиб кетди деманг, тақдимотнинг қай тартибда амалга оширилгани – алгоритмини бир қур кўздан кечирсангиз, ўзингиз ҳам шунга амин бўласиз. Аввало, назмга солинган қирқ ҳадиснинг манбаси кўрсатилган. Гап шундаки, анъана шундай эдими ё ҳадисларни мукаммал билувчиларга мўлжаллагани учунми, ҳазрат Навоий ҳадислар манбасини кўрсатган эмас. Аксинча, бугунги кун ўқувчисининг Навоий яратган диний асарлар нечоғли сахиҳ – ишончли эканига амин бўлмоғи учун бу жуда муҳим. Ҳадислар араб имлосида ва ривоят қилувчини келтирган ҳолда берилгани ўқувчини ишончда янада мустаҳкам этади. Кўриб турганимиздек, мақсад хайрли, лекин шунинг ўзи етарли эмас: мақсадга тўғри, ҳалол йўл билан етишмоқ керак. Тузувчилар шундай йўлдан борганларини, масалан, бешинчи ҳадисга берилган сатр ости изоҳида кўриш мумкин: “Ушбу маънодаги ҳадислар жуда ҳам кўп. Ҳаммаси мазмунан бир-бирини қувватлайди. Уларнинг ичида муаллиф келтирган лафзга энг яқини юқорида биз келтирган матндир. Аммо айнан муаллиф танлаган матнни мўътабар ҳадис китобларидан топа олмадик. Хулоса қилиб айтганда, бу ерда саҳиҳ ривоятларда келган лафзларнинг қориштирилганини кўриш мумкин”. Албатта, мазкур изоҳ юқорида зикр этилган мақсадга хизмат қилмайди, негаки, ўқувчи онгида “мўътабар ҳадис китобларидан топа олмадик” калимаси тезроқ ва муқимроқ ўринлашади. Шунақа экан, буни хаспўшлаб қўяқолса бўлмасмиди? Йўқ, бўлмасди, бундаги ибрат ҳам асли шунда: олим фикри холис, лафзи ҳалол бўлмоғи шарт. На кўзлаганлари яқин мақсад ва на китобда барқ уриб турган Навоийга меҳр тузувчиларни чалғита олмаганки, фикримча, бу таҳсин ва ибратга лойиқ ҳолдир.\nАлбатта, китобда айрим ҳали маромига етмаган ёки ортиқчадек кўринувчи ўринлар ҳам йўқ эмас, Хусусан, каминага Навоийнинг ҳаёти ва фаолияти ҳақида маълумот берилиши ортиқча кўринди: ҳаммага маълум гапларни такрорлаб ўтиришга зарурат йўқдек. Тўғри, булар китобнинг юқорида айтилган фазилатларига бироз соя солади, лекин қимматини белгиламайди. Тузувчиларга изланишларида бардавом, ўқувчиларга яхши китобдан баҳраманд бўлишни тилаб қоламиз.\n← Аввалги Аввалги Дунёнинг буюк романлари: Мурасаки Сикибу. Гэндзи – Моногатари\nКейинги → Кейинги: Музаффар Аҳмад. “Номим ўзимдан кўра бахтлироқ бўлади…” (Гоголь)


СССР афюнидан сархуш далилар « Ўзбекистон Халқ Ҳаракати\nСССР афюнидан сархуш далилар\n24 January 2014 - 19:10\nБугун Украина борасида Россия нуқтаи назарини ҳимоя қилаëтган ўзбеклар кўпайган. Улар Россия ТВ ва матбуоти тарқатaëтган ташвиқот афюнини сипқориб, нима деганини ўзлари ҳам билишмаяпти.\nУлар айни оғиз билан Ғарб қадриятлари гўрига ғишт қалашади ва айни пайтда иложи бор қадар тиришиб, Ғарбий Европага бориб олиш уларнинг орзуси.\nËки Ғарбий европадан сиëсий бошпана олган ўзбеклар ҳам СССР яҳши эди, Россия зўр¸ Ғарб ва АҚШ ëмон деб айтишни одат қилишган. Айни пайтда улар бир кун туз еган жойга минг кун салом бер деган мақолга ҳам амал қилишмайди.\nЯқинда Тошкентлик бир йигит билан телефонда гаплашдим. Ярим соат Американи ëмонлади. Кейин эса “Ака, шошиб турибман АҚШга виза олиш учун навбатга ëзилган эдим¸навбатим яқинлашди” дейди. У Саудия¸ Покистон ëки Эронга эмас¸ балки Америкага бориб яшашни истайди. Улар Шимолий Кореяга эмас¸ балки Жанубий Кореяга боришни исташади.\nБуни бировлар иккиюзламачилик дейди. Яна бировлар эса олтиюзлик дейишади.Иккала вариант ҳам хақиқатга яқин…


25 октябр 2021, Тошкент вақти: 18:02\nТожикистон Марказий сайлов комиссияси масъуллари сайловнинг дастлабки натижаларга кўра, парламентга фақат уч партия вакиллари кириши мумкинлигини билдирдилар.\nТожикистон МСК дастлабки маълумотларига кўра, 28 феврал куни бўлиб ўтган сайловда президент Имомали Раҳмон етакчилик қилувчи Халқ демократик партияси сайловчиларнинг 72 фоиз овозини қозонолган.\nТожикистон Марказий сайлов комиссиясининг дастлабки маълумотларига кўра, 28 феврал куни мамлакатда бўлиб ўтган парламент сайловларида Тожикистон халқ демократик партияси 71,69 фоиз, Ислом уйғониш партияси 7,74 фоиз ва Коммунистик партия эса 7,22 фоиз овоз йиға олган.\nТожикистон Марказий сайлов комиссияси раиси Мирзоали Болтуевнинг билдиришича, 2010 йилдан эътиборан парламентда фақат шу уччала партия вакиллари фаолият кўрсата олади.\n- Тожикистон Республикасининг сайловлар тўғрисидаги қонунига мувофиқ, беш фоиздан кўпроқ овоз олган партиялар номзодлари парламент депутати сифатида эътироф қилинади, деди Марказий сайлов комиссияси расмийси Мирзоали Болтуев.\nМСК вакиллари парламент сайловларида мухолифатдаги Тожикистон Социал демократик партияси энг кам овоз йиға олганини ҳам маълум қилдилар. 1 март куни эълон қилинган дастлабки натижаларга қараганда, мазкур партия сайловда 0,72 фоиз олган.\nТожикистон Социал демократлар раҳбари Раҳматулло Зоиров сайловнинг дастлабки натижаларидан қониқмаганини билдирди.\n- Бизнинг партиямиз 0,72 фоиз овоз олганига доир хулоса ҳақиқатдан йироқ. Агар ҳақиқатни гапирадиган бўлсак, партия рўйхатлари бўйича биргина Душанбе шаҳрида биз бундан 5, ҳатто 7 баробар ортиқ овоз олганмиз. Агар сайлов шаффоф ўтганида эди, биз беш эмас, 15 фоиз овоз олган бўлардик, дейди Раҳматулло Зоиров.\nСоциал демократлар лидери қаторида Тожикистон Коммунистлар партияси раиси Шоди Шабдолов ҳам сайлов натижаларини нолегитим, дея баҳолади.\n- Овозларни санаш чоғида бизга берилган овозлар йўқолиб қолганини мен тўла ишонч билан расман эълон қиламан. Сайлов натижалари жуда усталик билан қалбакилаштирилганига шубҳа йўқ, дейди Шоди Шабдолов.\nАйни пайтда бу иккала сиёсий партия раҳбарлари сайлов натижалари юзасидан Олий судга ариза ҳозирлашганини билдирдилар.\nТожикистон Ислом уйғониш партияси раиси Муҳиддин Кабирий ҳам парламент сайловлари натижаларидан кўнгли тўлмаганини маълум қилар экан, “бу сайлов эмас, балки бир комедия эди”, дея билдирди.\nАснода Тожикистондаги парламент сайловларини кузатиб борган МДҲ ва ШҲТ каби халқаро ташкилотлар кузатувчилари сайловларнинг демократик, шаффоф ўтганини билдириши баробарида сайлов натижаларини легитим, деб баҳолашмоқда.\n- 28 феврал куни Тожикистонда бўлиб ўтган парламент сайловларига объектив баҳо бериш мақсадида кеча тахминан 43 та сайлов участкасида бўлдик. Кузатувларимиздан хулоса қилиб шуни айтаманки, Тожикистонда парламентга сайловлар шаффоф, эркин ва демократик ўтди, дея маълум қилди Шанхай ҳамкорлик ташкилотига аъзо давлатлар халқаро кузатувчиларидан иборат делегация раҳбари Михаил Коноровский.\nБироқ ЕХҲТ халқаро кузатувчилар гуруҳи раҳбари Артис Пабрикс Тожикистонда бўлиб ўтган сайловлар кўп жиҳатлари билан халқаро меъёрлар талабига жавоб бермаслигини маълум қилди.\n- Бизнинг 200 нафар кузатувчимиз Тожикистондаги парламент сайловларини кузатди. Биз ўз хулосаларимизни бир ойдан сўнг эълон қилиш баробарида Тожикистон ҳукуматига баъзи тавсияларини ҳам беришни назарда тутганмиз. Чунки Тожикистонда бўлиб ўтган сайловлар, бизнинг фикримизча, халқаро талабларга жавоб бермайди, дея маълум қилди бугун куннинг иккинчи ярмида кўп сонли журналистларга матбуот анжумани берган ЕХҲТ расмийси.


Интернетда Амир Олимхоннинг қизи сурати пайдо бўлди » Ўзбекистон янгиликлари – Zamin.uz\nИнтернетда Амир Олимхоннинг қизи сурати пайдо бўлди\n02 июнь 2017, 00:10\nМаълум бўлишича, Шукрия Рад Олимий интервью бериш ва ўз суратлари билан бўлишишни унчалик ёқтирмас экан. Бу анча тушунарсиз, сабаби аёл узоқ вақт давомида дунёнинг энг етакчи нашрларидан бирида журналист бўлиб ишлаган.\nШукрия Кобулда туғилган. Отаси – Саид Мир Олимхоннинг вафотидан сўнг, оддий афғон қизи каби ҳаёт кечирган. 1966 йилда Кобул университетининг журналистика факультетини тамомлаб, радиожурналист касбини эгаллаган, Афғонистон пойтахтидаги радиостанциялардан бирида сухандон бўлиб ишлаган. Германия, Ҳиндистон, Австралиядаги аёллар ва болалар дастурларида ижодкор сифатида меҳнат қилган. 1979 йилда Германия, кейинчалик Покистонга, шундан сўнг АҚШга кўчиб ўтган. 1982 йилдан бошлаб «Америка овози» радиостанциясида, дорий тилида эфирга чиқувчи студияда, 35 йил давомида ишлаган. Айни дамда Вашингтон яқинида истиқомат қилади.\nШукрия Раад Олимий 2002 йилда берган интервьюсида шундай деган: «Мен ҳар доим ҳамкасбларимга, микрофон олдида ўтирганингда, худди туққан онанг билан гаплашаётгандек ўзингни ҳис эт, дейман. Сабаби тингловчига чуқур муҳаббат ва ҳурмат бўлиши керак. Ҳаттоки сиз жилмайганингизда ҳам, кишилар сизни кўриши ва тинглаши мумкин».\nЯнгиликлар » Жамият » Интернетда Амир Олимхоннинг қизи сурати пайдо бўлди\n07:31 Ўзбекистонлик таниқли олим АҚШда вафот этди\n20:51 Миллионерлар қайси мамлакатларга кўчиб ўтишни маъқул кўришмоқда?\n08:25 Обама ўз ёрдамчисига куёвжўра бўлди\n22:56 Иккинчи жаҳон уруши бошлангани ҳақида биринчи бўлиб хабар берган журналист вафот этди\n16:46 Мисрда ҳалокатга учраган А321 авиалайнерининг командири аслан ўзбекистонлик бўлиб чиқди


00:00 / 24.01.2009 | eski savollar | 4048\nАссалому алайкум ҳурматли Устоз!!! Бизнинг бир саволимиз бор эди.Саволимиз юртимизда етишиб чиққан олимларимиздан бири Абу Наср Фаробий ҳазратлати ҳақида эди.Ушбу олимни ислом оламидаги о'рни ҳақида саҳиҳ ма'лумотлар билмоқчи эдик.Бир имомни масаласида эшитишимизча Абу Наср Фаробий ҳазратлари фалсафа фанини чуқур о'рганганлиги сабабли пайгамбар келса омиларга келсин,биздақаларга эмас деган гап айтган деди.шу гап қанчалик рост?Шу масала ҳақида билмоқчи эдик. Жавобингиз учун олдиндан ташаккур!!!\n- Абу Наср Фаробий Ўтрор шаҳрида (Ҳозирги Қозоғистоннинг Чимкент вилояти ҳудудида жойлашган шаҳар) 256-257 ҳижрий санада туғилди. Унинг отаси ҳарбий саркарда эди. Ёш ва зеҳни ўткир Абу Наср илмга эрта қизиқди, араб, форс тиларини мукаммал даражада ўзлаштирди. Форобий санскрит (қадимий ҳинд тили) тилини ўрганди ва уни яхши биларди. Ўзи туркий халқларга мансуб бўлиб она тилини яхши билар ва ёшлигида турли тилларни ва илмларни пухта эгаллаган эди. У кўроқ Бағдодда яшаган. Араб тилини жуда ҳам яхши билар эди. У кўпроқ фалсафа, мантиқ ва диний илмларга қизиқар эди. Форбий турли илмларни яхши ўзлаштирган мавсуъий олим эди. У фалсафа, мантиқ, илоҳиёт, ахлоқ, сиёсат, фалакиёт, кимиё, мусиқо ва бошқа илимларга оид ўнлаб китобларни ёзган. Форбийнинг мусиқа бўйича ёзган китоби Ислом маданиятида ёзилган энг асосий арабча китоб бўлиб ҳозиргача асосий манбалардан бўлиб келмоқда. У «Қонун» номли мусиқа асбобини ихтиро қилган.Абу Наср Форобий машҳур мутаржим Абу Башир Матта билан биргаликда Арасту (Аристотел) асарларини таржима қилди ва уни доҳиёна шарҳлар ила бойитди. Шундан кейин унга «ал-Муаллим ас-соний» («Иккинчи муаллим») ва Шарқ Арастуси унвони берилди. Абу Наср Форобий илм истаб Самарқанд, Бухоро, Ҳирот, Мазна, Ҳаррон, Шом ва яна кўплаб мусулмон шаҳарларида бўлди. Абу Наср Форобий 336 ҳижрий йилда Дамашқ яқинидаги қишлоқларнинг бирида вафот этди. Абу Наср Форобий 260дан зиёд илмий иш яратди. Улардан айримлари қуйидагилардир: 1. «Рисола фи Аъза ил Инсон». 2. «Рисола фи Аъза ал-Ҳайвон». 3. «Рисола фир Радди ала Жолинус фима Наказа фиҳа Аристотелис». 4. «Китобун фи Арои аҳл ил-Мадинатил Фазила». 5. «Рисола фил Миллатил-фазила». 6. «Таълиқот». 7. «Рисола фи Таҳсил ис Саодат». 8. «Рисола уюн ул-Масоил». 9. «Рисола ал-Муфаррақот». 10. «Рисола фи Маснил ақл» ва ҳоказо.Форбийнинг китоблари икки турга тақсимланади. Биринчиси фалсафа ва бошқа соҳаларда ёзган китоблари. Иккинчиси Афлотун, Арасту ва уларга эргашганларнинг китобларига ёзган шарҳлари. Баъзи тадқиқотчилар мазкур китобларнинг сони қирқ донага етганини айтадилар. Форбий ўзининг фалсафий фаолиятида Афлотун ва Арасту ҳамда юнон фалсафаси ва Ислом дини орасида мувофиқлаштиришга қаттиқ уринган. Унинг ўзи динини маҳкам тутадиган мусулмон бўлган. Шу билан бирга, у Афлотун ва Арасту мазҳабига ўхшаш фалсафий мазҳабга асос солган биринчи мусулмон файласуфдир.Ўша пайтда Афлотуннинг «ат-Тосуъот» номли китоби таржима қилиниб хато тариқасида Арастунинг китоби деб билинган эди. Арабчада «Рубубият» номи билан машҳур бўлган бу китобни ўқиган Форобий Арастунинг фикрлари худди Афлотунникига ўхшар эканлигига ҳужжат ва далил топилганидан хурсанд бўлган ва мазкур икки файласфнинг бошқа китобларини ҳам мувофиқлаштиш учун ҳаракат қилган. Форбий ҳам Афлотунни, ҳам Арастуни бир хилда яхши кўрар ва қадрлар эди. Шу билан бирга бу икки шахснинг фикрлари бир бирига зид бўлишини тасаввур қила олмас эди. Унинг «ал-Жамъу байна раъйай ал-Ҳакимайни Афлотун ал-Илоҳий ва Арастутолис» - Икки ҳаким – Афлотун илоҳий Арастуларнинг фикрларни жамлаш деб аталган китоб Форбийнинг бу борада олиб борган ҳакатининг гултожи ҳисобланади. Форбий ўзининг бу иши ила биринчи бўлиб Ислом оламида Афлотун фалсафасини тарқалишига сабаб бўлди. Шу билан бирга худди шу ишнинг ўзи мусулмон файласуфларга юнон фалсафасини диний масалаларда тап тортмай ишлатишга йўл очиб берди.Форбий биринчи бўлиб Аллоҳ таолонинг борлигига оламни далил қилиб кетирмай У зотнинг борлигини ёлғиз ақлий далил билан исбот қилишнинг янги услубини келтирди. У бор нарсаларни иккига – вужуди мумкин ва вужуди вожибга тақсимлайди. Мумкинул вужуд дунёдаги мавжудотлар бўлиб уларнинг бўлиши мумкин бўлганидек, бўлмаслиги ҳам мумкин. Уларга қарасак баъзилари йўқолиб, ўрнига бошқалари пайдо бўлиб турганини кўрамиз. Ана ўшалар ўзидан бошқа нарсанинг тасири туфайли ўзгаради ва алмашади. Уларнинг ҳар бирига алоҳида назар солсак ҳам шу ҳолни кўрамиз. Бу силсиланинг охирги нуқтаси бўлиши керак. Ана ўша охирги нуқта, ҳамма мумкинул вужудларнинг бориб тақаладиган нуқтаси вожибул вужуд – вужуди вожиб бўлган, у бўлмаса бошқа нарсалар бўлмайдиган зотдир. Форбийнинг фалсафасида Аллоҳ – вожибул вужуддир. Мазкур ақлий далилга биноан вожибул вужуд қуйидаги сифатларга эга:1. Аллоҳ таолони таърифлаш мумкин эмас.2. Аллоҳ таолонинг бошқа нарсаларга ўхшаб моҳияти йўқ.3. Аллоҳ таоло зарурат юзасидан ёлғиздир, шериги йўқдир.4. Аллоҳ таоло модда эмас. У холис ақлдир. У холис яхшиликдир.Форбийнинг Ислом ақийдасига тўғри келмайдиган фалсафасидан бири «Аллоҳ жузъий нарсаларни билмайди» дейишидир.Шунингдек, Форбий эътиқодга тегишли оламнинг яратилиши, нафс, ақл, нубувват ва бошқа мавзуларда ҳам фалсафа юритган.Сиз айтган имомнинг гапидан бехабарман.


«Кёльн» ўтиш ўйинида ғалаба қозониб, Бундеслигада қолишни уддалади\nГерманияда Бундеслигага ўтиш ўйини бўлиб ўтди. Унда юқори дивизионда 16-ўринни эгаллаган «Кёльн» иккинчи дивизионда 3-поғонадан ўрин олган «Ҳольштайн Киль»ни меҳмонда тор-мор этди ва Бундеслигада қолишни уддалади. Эътиборлиси, «Кёльн» ўз майдонида минимал ҳисобда ютқазиб қўйганди.\nЭслатиб ўтамиз, бунгача иккинчи дивизиондан «Бохум» ва «Гройтер Фюрт» жамоалари юқори дивизонга йўлланма олганди. «Шальке» ва «Вердер» эса Бундеслигадан тушиб кетганди.\nБундеслига. Ўтиш ўйини\nҲольштайн Киль — Кёльн 1:5\n29 май, «Ҳольштайн»\nГоллар: Ли Че Сон (4) — Ҳектор (3), Андерссон (6, 13), Чихос (39), Схири (85).\nҲольштайн Киль – Гелиос, Лоренц (Меес, 46), Коменда (Киркесков, 63), Валь, Билер, Мефферт, Ли Чэ Сон, Бартельс, Порат (Гирт, 46), Нойманн, Резе (Авуку, 80).\nКельн – Ҳорн, Ҳорн (Якобс, 46), Борнаув (Хорхе Мере, 46), Эхизибуэ, Чихос, Дуда (Майер, 63), Вольф (Тиьлман, 72), Схири, Ҳектор, Кайнц, Андерссон (Дрекслер, 76).\nБиринчи ўйин — 1:0.


Ибодат ва Ширк (Тариқатчиликка Назар 23- бўлим) - Musulmonlar\nПир: Биз ўзимизни худди бир илоҳ деб эълон қилаётгандек нега бизга бундай муомала қиляпсан? Биз сенга бизга ибодат қил демаяпмиз-ку!\nБайиндир: Менимча сиз ҳали ибодат нима эканини ва нима қандай маънони англатишини билмайсиз шекилли! Айтинг-чи, мурид шайхни олдида қандай туриши керак?\nПир: Менга қара, мен сенга ҳозир мурид пирини олдида қандай даражада одоб сақлаб туриши ҳақида айтиб бераман. Кейин ичингда нима бўлса гапир! Муридни эътиқоди шундай бўлиши керак:\n“Мен фақатгина боғлиқ бўлган пирим билан ўз мақсадимга эришишим мумкин. ”\nМусо алайҳиссалом билан Ҳизр алайҳиссалом қиссасида юз берганидек, пирга эътироз билдириш жуда катта хато ва жирканч ишдир. Эътирозчини узри қабул қилинмайди. Эътироз сабабли ўртага тушган айрилиқни тузатишни иложиси йўқ. Бу эътирозни зарари – муридга пиридан оқиб келаётган файзни тўхтаб қолишидир.\nМуридга лозим бўлган шартлардан бири эса, пири айтган нарсаларни ҳатто таъвил ҳам қилмасдан ва асло кечиктирмасдан бажаришдир. Зеро, таъвил ва кечиктириш муридни бошига тушадиган катта муаммога сабаб бўлади.\n“Пири ёқтирмаган ва севмаган нарсалардан узоқ туриш ҳам муриднинг одобларидан ҳисобланади.\nАгар пири муридига бирон нарсани кунлик вазифа қилиб топширса, пир у вазифани қолдирмасдан доим бажариб юриши ва қалбига яхшиликни ҳам ёмонликни ҳам келтирмаслиги керак. Садоқатли муриднинг сармояси – пирига бўлган севгиси ва боғлиқлиги, қайсарлик ҳассасидан ва хилоф иш қилиш савдосидан воз кечиши ва пирини буйруқлари остида сукунатга эришмоғидир.\nТариқатга бўлган муҳаббати ва пирига бўлган боғлиқлиги зиёда бўлган мурид тариқатда қолиши аниқ бўлади. ”\nБайиндир: Яъни, мурид пирини қули ва хизматкори бўлади, шундайми? Ҳатто қулдан ҳам баттар боғлиқ бўлади пирига. Чунки, қул ҳам гоҳо-гоҳо хўжайинига эътироз билдиради ва қарши чиқади. Агар очиқ бир шаклда қарши чиқмаса ҳам ичидан ғуммиллайди. Лекин, мурид ҳам ташидан ва ҳам ичидан пирига қул бўлиши керак экан-да а? Пирини амри остида унини чиқармасдан вазифаларини адо қилишда давом эца, тариқатдан қувилмай қолишига амин бўлади шундайми?!\nПир: Мурид пирини тарбияси остида гўё ғассолни қўлида ювилаётган ўлик каби бўлиши керак. Чунки, пири ўз муридини хоҳлаганидек ҳаракатлантира олиши ва хоҳлаган тарафига бура олиши керак. Акс ҳолда муридини қандай йетиштиради?\nБайиндир: Инсонларни ўзига қул қилиб олган бирорта ҳам пайғамбар йўқ. Сиз айтган нарсалар Қуръонга мутлақо зид. Аллоҳ таоло шундай буюради:\n“Аллоҳ Китобу Ҳикмат ва Набийлик берган ҳеч бир инсон бошқа инсонларга: “Аллоҳни қўйиб менга қуллик қилинглар”, дейишга ҳақи йўқ. Лекин у: “Китобни ўқиб ўрганишингиз орқали Роббингизга қуллик қилинглар”, дейди. ” (Оли Имрон 3/79)\nСиз айтяпсизки: Агар муридни пирига бирон бир эътирози бўлса, буни тузатишни асло иложиси йўқ. Бу нарса пирига ибодат қилиш бўлмай яна нима ҳам бўлиши мумкин?!\nПир: Худо ҳақи, буни нимаси ибодат?\nБайиндир: Ҳа, бу йерда фақатгина ибодат эмас, балки истеона/ёрдам сўраш ҳам бор! Ҳар куни энг камида қирқ марта Фотиҳа сурасини ўқиб Аллоҳга шундай сўз беряпмиз:\n“(Аллоҳим! ) Фақатгина Сенга ибодат қиламиз ва фақатгина Сендан ёрдам сўраймиз. ” (Фотиҳа 1/5)\nАммо, сизни гапларингиз Аллоҳдан бошқасига ибодат қилганингиз ва ёрдам сўраганингизни кўрсатяпти.\nМурид: Катта туҳматга қўл урдингиз. Беш вақт намоз ўқиган, кечалари таҳажжудга турган, зикрлар қилиб юрган, Исломга хизмат қилиш учун кўплаб диний муассасаларни қурилишига ҳисса қўшган бунча инсонга бундай туҳмат қилолмайсиз.\nБайиндир: Мен сизни Аллоҳни очиқ-ойдин оятлари билан огоҳлантиряпман. Агар озгина холис бўлиб мени тушунишга ҳаракат қилсангиз, мен сизга катта яхшилик қилмоқчи бўлаётган бир дўстингиз эканимни билиб олардингиз. Сиз бу кетишда ўзингизни жаҳаннамдан асло қутқариб қоломайсиз.\nМурид: Оламда шунча кофир бор, нега уларга қарши чиқишни ўрнига, мусулмонларни бирлик ва баробарлик бўлиши керак бўлган бу кунларда нега айнан бизга қарши чиқяпсиз? Нега биз билан олишяпсиз? Бундай яхши ишларни амалга ошириб келаётган кишиларни йўққа чиқариб нимага эришасиз?\nБайиндир: Руҳоний ва монахрлар мол-давлат, оила ҳаёти ва дунёга боғланиб қолмаслик ва бутун умрларини ибодат билан ўтказиш учун буюк тоғларни изсиз чўққиларида жойлашган монастирларга бориб жойлашиб оладилар. Аммо, модомики Исони Аллоҳни ўғли, Аллоҳ билан ўзлари орасидаги воситачи деб билар эканлар, асло ҳақ йўлга кирган бўлмайдилар, ҳидоятда бўлмайдилар. Бутун умрини ибодатга сарфлаган бўлсалар ҳам барчаси пуч ва барбод бўлади қолади.\nИмон-эътиқод жуда муҳим масала. Агар бир инсонни савоб дафтарида ҳатто савобни “с” ҳарфи бўлмаса ҳам, лекин ҳаётида ширкка қўл урмаган ҳолда тавба қилиб имони билан ўлган бўлса, Аллоҳ у кишини қиёматда мағфират қилиши ва жаннатга киргизиши мумкин.\n“Аллоҳ Ўзига шерик қўшилишини асло кечирмайди. Бундан бошқа гуноҳларни эса, муносиб бўлган кишидан кечириб юборади. . . ” (Нисо 4/48)\nБошқасига қул бўлиб қолишимизни хоҳламаган Аллоҳ Муҳаммад алайҳиссаломга шундай ваҳий қилган:\n“Айтгинки: “Эй ўзини билмаслар! Мени Аллоҳдан бошқасига қуллик қилишга буюряпсизларми?! ”\n(Эй Муҳаммад! ) Сенга ҳам сендан аввалги набиларга ҳам қатъий ўлароқ мана шу нарса билдирилдики: Агар ширкка тушсанг қилган яхшиликларинг беҳуда бўлиб кетади ва ўзинг ҳам зиён кўрувчилардан бўлиб қоласан.\nБалки, Аллоҳга қуллик қил ва вазифасини адо этувчилардан бўл.\nАллоҳни керакли даражада қадрламадилар. Ҳолбуки, қиёмат кунида йер юзи борича Унинг бир тутами бўлади? осмонлар эса Унинг кучи ила йиғилган бўлади. У – Ўзига шерик қўшилганлардан узоқдир, буюкдир. ” (Зумар 39/64-67)\nАллоҳдан бошқасига қул бўлмасдан фақатгина Унинг Ўзига қул бўлиш – ҳурриятнинг энг юқори чўққисидир.\nМуҳаммад алайҳиссалом ҳақида нозил бўлган ушбу оят тўғрисида бир оз тўхталиб ўтайлик:\n”Бошқа бир нарса тўқиб чиқариб Бизга нисбат берарсан, дея сенга фитна-муаммо келтириб чиқариб, оз қолса сенга ваҳий қилган нарсамиздан ўзингни айириб ташлашар эди. Чунда улар сени дўст қилиб олишарди!\nАгар сени собит қадам қилмаганимизда, бир оз бўлса-да уларга мойил бўлиб қолишинг мумкин эди.\nАгар бундай қилганингда, сенга ҳаётни ҳам ўлимни ҳам икки баробар жазосини чектирган бўлардик. Кейин, Бизга қарши сенга ёрдам бера оладиган бирини топа олмас эдинг. “ (Исро 17/73-75)\nШирк – Аллоҳга оид баъзи хусусиятларни бошқа бир борлиқда ҳам бор деб билиб, уни ўша хусусиятларда Аллоҳга шерик қилишдир. Бунга ишонган киши уни Аллоҳга яқин деб билади. Аллоҳга унинг воситаси орқали улашиш мумкин эканига ва орзу-истакларини улаштира олишига ишонади. Аллоҳга бир қирол деб, ўртадаги воситачини эса қиролни ёнидаги бир ёрдамчисидек муносабат билдиради.\nМурид: Бизни қайси амалимиз ширк? Биз пирларга ва воситачиларга ибодат қиляпмиз эканми? Сен бизга асосан мана шу нарсани тушунтириб бер.\nБайиндир: Ҳа, шундай. Сизларни Аллоҳга йетиштиришига ишонган пирларингизга айнан ибодат қиляпсизлар! Ибодат –айтганини сўзсиз бажариш, тоат қилиш, бўйин эгиш ва кўпинча амрига бўй суниш ва чизган чизиғидан чиқмаслик деган маъноларни билдиради.  Туркий тилли миллатларда бунга қуллик қилиш дейилади.\nИнсонлар кучи йетадиганларни ўзига қул қилиб олишга, кучи йетмайдиган кишиларга эса қул бўлиб олишга яқиндирлар. Авваллари қироллар ўз халқига худди ўзини қулларидек муносабат билдиришни, айтган гапларини халқига сўзсиз бажартиришга уринган. Бир кун Фиръавн халқини тўплаб шундай деган:\n“Менман сизларни энг олий роббингиз. ” (Нозиат 79/24)\nРобб – хўжайин, эга деган маъноларни билдиради. Қулни хўжайинига ҳам роб дейилади. Аллоҳдан бошқасига қул бўлишни рад қилган кишилар Аллоҳдан бошқа биров уларга роб ва хўжайин бўлиб олишларига ҳам рози бўлмайдилар.\nҚироллар сиёсий ва ҳарбий қучидан фойдаланиб, бойлар мол-давлатидан фойдаланиб, яна кимлардир динидан фойдаланиб инсонларни ўзларига қул қилиб олишни хоҳлашган. Динидан фойдаланиб бу ишга қўл урганлар буларни энг ёмонларидир. Чунки, инсонлар ўша диндорларга қуллик қилишни гўёки Аллоҳга қуллик қилишнинг бир қисми деб биладилар.\nСизлар Аллоҳ билан биргаликда пирингизга ҳам қуллик қиляпсизлар. Робита қилаётган вақтингизда уни руҳониятига бўйин эгяпсизлар. Фотиҳа сурасини ўқиётганда эса: “”Йолғиз Сенга қуллик қиламиз” – демоқдасизлар!\nМурид: Ер юзида ўзига қуллик қилинишини хоҳлаган бирон-бир пир борми ўзи?\nБайиндир: Юқоридаги очиқламалар йетарли бўлмади менимча! Пирига тўлиқ боғланиш, унга робита қилиш, қалби билан ундан ёрдам сўраш ва унга асло эътироз қилмаслик, пирини ёнида худди ўзини ғассолни қўлидаги ўликдек ҳис қилиш қулликни энг юқори даражаси эмасми? Бундан ҳам ортиқ қуллик бор эканми? Аллоҳни талаби – инсонлар фақатгина Унга қул бўлишлари, фақатгина Унинг айтганларини сўзсиз ва шарциз бажаришлари ва мана шу шаклда ҳуррият ва озодликни чўққисига улашишларидир.\n“Эй Инсонлар! Сизларни ҳам сизлардан аввалгиларни ҳам яратган Роббингизга қуллик қилингларки, шояд, ўзингизни ҳимоя қилиб сақланиб қоласизлар. ” (Бақара 2/21)\n Тасаввуфий Ахлоқ китоби, 2- ж, 247.\n ИбнМанзур, Лисанул Араб.\nИбодат Куфр Тариқат Ширк


Қирғизистон раҳбари Аскар Акаев 2005 йилда ўзининг президентлик муддати тугаши билан, қайта бўладиган сайловларда номзодини қўйиш нияти йўқ эканини маълум қилди.\n13 декабр 2019, Тошкент вақти: 20:23\nАкаевга кўра Қирғизистонда президентликка муносиб номзодлар анчагина. Келгуси президентлик сайловларида фақат халқ сайлаган номзод президент бўлади, деб таъкидлади Аскар Акаев. Гарчи қирғиз президенти сайловларда бошқа номзодини қўймаслиги сабабларини айтмасада, кузатувчилар Қирғизистондаги ҳукуматга қарши норозилик намойишлари бунга туртки бўлган бўлиши мумкинлигини тахмин этишмоқда. Мамлакат жанубидаги Жалолобод вилоятида ўтган ғалаёнларда 6 киши ўлдирилганди. Акаев 2000 йилда президетликка қайта сайланди. Ўшанда Европада Хавфсизлик ва Ҳамкорлик ташкилоти сайловларда айрим соҳталикларга йўл қўйилганини танқид остига олган эди.


22.04.2019 14:59 0 1364\n2019 йил 20 апрель куни 2 номаълум шахс Тошкент вилоятининг Чирчиқ шаҳрида яшовчи С.А. исмли аёлни қўлидан ичида 150000 сўм пули ва «Samsung» русумли мобиль телефони бўлган сумкасини тортиб олиб, воқеа жойидан яширинганлар.\nКўрилган чоралар натижасида ушбу жиноятни Чирчиқ шаҳар Низомий кўчасида яшовчи И.А. ва Бўстонлиқ тумани Янгиовул ҚФЙда яшовчи Н.Қ.лар содир этганликлари аниқланиб, ушланганлар. Ҳолат юзасидан жиноят иши қўзғатилиб, тергов ҳаракатлари олиб борилмоқда.\nҲуқуқ 02/12, 11:36\nЧирчиқда ёниб кетган «Cobalt» машмашаси ҳамон давом этмоқда\nҲуқуқ 03/11, 12:08\nҲуқуқ 01/11, 12:47\nТошкентда Корея фуқаросига нисбатан талончилик содир этилди


С начала работы biznes-daily.uz 11 887 041\n“Илм, маърифат ва рақамли иқтисодиётни ривожлантириш йили” давлат дастурида макроиқтисодий…\nЕвросиё иқтисодий иттифоқи билан (ЕОИИ) интеграциялашувнинг асосий тамойилларидан…\nУй-жой коммунал хизмат кўрсатиш вазирлигидан олинган маълумотга кўра, карантин даврида аҳолига…\nCOVID-19 коронавирус инфекциясининг пандемияси даврида масофадан ишлаш, шу жумладан уйда ўтириб…\nКўлами ва аҳамиятига кўра кутилмаган Осиё коронавируси тарқалиши 2020 йил бошида асосий янгиликлар…\n18 март куни “Ўзбекистон Республика товар-хом ашё биржаси“ АЖ очиқ биржа савдолари орқали жами…\nЭълон қилинган карантин вазиятини нафси ҳакалак отган айрим фуқаролар моддий манфаатдорлик…\nИнвестициялар ва ташқи савдо вазирлигида вазирликлар, идоралар, тармоқ бирлашмалари, холдинглар,…\nГосударственному предприятию «Центральный депозитарий ценных бумаг» присвоен код LEI –…\nМамлакатимизда коронавирус пандемияси натижасида карантин эълон қилинганлиги муносабати билан…\n...,99 сўм бўлса арзонми? ( ёхуд харидорлар учун қопқон)\nБугун барча жойда, хоҳ қишлоқ, хоҳ шаҳарларимизда, халқимиз хизматига шай бўлган савдо марказлари, шаҳобчалари кўп. Мана шундай савдо марказларига кирганимизда албатта кўзимиз биринчи галда турли нарх-наволарга тушади. Айниқса, кейинги пайтларда урф бўлган ..99 сони билан туговчи нархлар эътиборимизни жалб қилмай қолмайди.\nЭнг содиқ ва беминнат дўст\n“Қишлоқ қурилиш банк”: аҳоли тадбиркорлиги устувор вазифа\nРоль биржи в развитии экономики\n<< Биринчи < аввалги 5181 5182 5183 5184 5185 5186 5187 5188 5189 5190 Кейинги > Сўнгги >>


Боксчиларимиз Иорданияда учта олтин ва 7 та олимпиада йўлланмасини қўлга киритди\n12 Мар 2020 996\nИорданиянинг Амман шаҳрида бокс бўйича Токио-2020 олимпиадасига лицензион турнир якунланди. Унда ўзбекистонлик чарм қўлқоп усталаридан уч нафари – Миразизбек Мирзахалилов, Элнур Абдураимов ҳамда Баҳодир Жалолов ўз вазн тоифаларида олтин медалга сазовор бўлди.\n-57 кг вазн тоифасида М.Мирзахалилов иорданиялик Муҳаммад Алвадига қарши рингга кўтарилди ва 5:0 ҳисобида яққол устунлик билан ғалабага эришди. -63 кг вазн тоифасидаги вакилимиз Э.Абдураимов эса финалда қозоғистонлик Зокир Сафиуллин билан тўқнаш келди. Муросасиз кечган жангда ҳамюртимизнинг қўли баланд келди – 3:2. Шундай қилиб, Абдураимов терма жамоамиз ҳисобига иккинчи олтин медални қўшиб қўйди. Ниҳоят +91 кг вазн тоифасида Б.Жалолов австралиялик Юстис Хуни устидан 5:0 ҳисобида ғалабага эришди.\nШу тариқа бокс бўйича олимпиада лицензион турнирида Ўзбекистон терма жамоаси учтадан олтин ва бронза медали билан умумжамоа ҳисобида 1-ўринни эгаллади.


ЎзА - Ўзбекистон – Саудия Арабистони: муносабатлар янги босқичда\n10.06.2019 15:41 Чоп этиш версияси\nЎзбекистон – Саудия Арабистони: муносабатлар янги босқичда\nЎзбекистон Республикаси Президенти Шавкат Мирзиёев бундан икки йил аввал – 2017 йил 20-21 май кунлари Саудия Арабистони Подшоҳи Салмон бин Абдулазиз Ол Сауднинг таклифига биноан Ар-Риёд шаҳрига ташриф буюриб, араб-мусулмон мамлакатлари ва АҚШ саммитида иштирок этди. Ушбу сафар икки мамлакат ўртасида ҳамкорликни ривожлантириш учун янги имкониятлар очди.\nЖурналист Муҳаммаджон Обидов Ўзбекистоннинг Саудия Арабистони Подшоҳлиги Жидда шаҳридаги Бош консули Сирожиддин ШАМСУТДИНОВ билан учрашиб, мамлакатларимиз ўртасидаги сиёсий, иқтисодий, маданий алоқаларнинг бугунги ривожи ҳақида суҳбатлашди.\n– Дастлаб Ўзбекистон – Саудия Арабистон Подшоҳлиги ўртасидаги дипломатик муносабатлар тарихига тўхталсак.\n– Саудия Арабистони Ўзбекистон мустақиллигини 1991 йил 30 декабрда тан олган. 1992 йил февралда икки мамлакат ўртасида дипломатик муносабатлар ўрнатилган.\n1992 йил ноябрдан Жидда шаҳрида Ўзбекистон Республикаси консулхонаси фаолият бошлади. 1994 йил июнда консулхона Бош консулхона даражасига кўтарилди. 1995 йил майда Ар-Риёдда Ўзбекистон элчихонаси иш бошлади. 1997 йил март ойида Тошкентда Саудия Арабистони элчихонаси очилди.\nМамлакатларимиз ўртасидаги ҳамкорлик кўлами кенг. Бугунги кунда мамлакатларимиз сиёсий, иқтисодий, маданий-гуманитар ва бошқа соҳаларда фаол ҳамкорлик қилиб келмоқда. Давлатларимиз ўртасида турли даражадаги делегациялар алмашувлари фаоллашмоқда.\n– Маълумки, 2017 йил ноябрь ойида Саудия Арабистони парламенти делегацияси – Ўзбекистон – Саудия парламентлараро дўстлик қўмитаси вакиллари Ўзбекистонга ташриф буюрган эди. Ушбу қадам муносабатларни қайта тиклашда қандай аҳамият касб этди?\n– Шуни қайд этиш жоизки, Саудия Арабистони Подшоҳлиги, ҳусусан, ташқи ишлар вазири, валиаҳд шаҳзода Одил ибн Аҳмад ал-Жубейра мамлакатнинг дунё ҳамжамиятидаги ўрнини мустаҳкамлаш йўлида кенг кўламли ислоҳотларни амалга оширмоқда. Саудия дунёга очилиб бормоқда. Бундай имконият Ўзбекистон учун ҳам манфаатли.\n2017 йил 3-4 ноябрь кунлари Подшоҳликнинг энергетика вазири Тошкентда Мустақил Давлатлар Ҳамдўстлиги Электр энергетика кенгашининг 51-мажлисида қатнашди.\nЎзбекистон халқаро ислом академияси делегацияси 2018 йил 17-20 декабрь кунлари Саудия Арабистонига ташриф буюриб, Саудия илмий-тадқиқотлар ва таълим алоқалари маркази, Подшоҳ Абдулазиз номидаги Миллий мулоқот маркази, Подшоҳ Абдулла номидаги араб тили маркази, Жаҳон ислом лигасида икки томонлама муносабатларни ривожлантириш бўйича учрашувлар ўтказди.\n2019 йил 9-12 апрель кунлари Ўзбекистон Фанлар академияси делегацияси Ар-Риёд шаҳрида “Осиё арабшунослари” халқаро конференциясида иштирок этди.\nҲозирги кунда ўзаро ҳамкорликнинг шартномавий-ҳуқуқий асосини 11 та ҳужжат (4 та ҳукуматлараро ва 7 та идоралараро битим) ташкил этмоқда.\n– Энди иқтисодий муносабатлар ҳақида фикрлашсак. Саудия Арабистони Ўзбекистон учун нечоғли муҳим иқтисодий ҳамкор?\n– Ўзбекистон дунёнинг йирик молиявий марказларидан бири бўлган Саудия Арабистони билан муносабатларда савдо-иқтисодий ҳамкорликни ривожлантиришга алоҳида аҳамият беради. Ҳукуматлараро қўшма комиссия йиғилишлари мунтазам ўтказилиши бунда муҳим аҳамият касб этмоқда. Жумладан, ушбу комиссиянинг илк йиғилиши 1999 йил августда Тошкент шаҳрида ўтказилган. 2004 йил 3-5 май кунлари Ар-Риёд шаҳрида ҳукуматлараро қўшма комиссиянинг иккинчи йиғилиши бўлиб ўтди. Йиғилиш якунида Ўзбекистон ва Саудия савдо-саноат палаталари ўртасида ҳамкорлик меморандуми имзоланган.\nАммо тан олиш керакки, бу келишувлар амалда тўла ифодасини топмади. Холбуки, Ўзбекистон ва Подшоҳлик ўзаро савдо алоқаларини ривожлантириш ва кенгайтиришда катта имкониятларга эга. Улардан етарли даражада фойдаланмаётгани боис, ўзаро савдо айланмаси 2018 йилда олдинги йилга нисбатан 33 фоиз ошганига қарамасдан, товар алмашинувининг умумий ҳажми ҳамон пастлигича қолмоқда. 2018 йил якуни бўйича ўзаро савдо айланмаси ҳажми 44,1 миллион долларга тенг бўлди.\nЎзбекистондан Подшоҳликка асосан хизматлар, ҳўл ва қуруқ мева, тўқимачилик маҳсулотлари, электр ва механика жиҳозлари экспорт қилинмоқда. Саудиядан хизматлар, атторлик маҳсулотлари, қора металл, пластмасса ва ундан ишланган маҳсулотлар етказиб берилмоқда.\nЎзбекистонда Саудия Арабистони инвесторлари иштирокида 10 та корхона фаолият кўрсатмоқда. Улардан 4 таси тўлиқ Саудия капитали асосида ташкил этилган.\nСаудия тараққиёт жамғармаси 2018 йилда мамлакатимизда намунавий уйлар қурилишига 93,2 миллион долларлик имтиёзли кредит ажратди.\n2018 йил 11-16 декабрь ва 2019 йил 1-6 апрель кунлари Саудия савдо-саноат палатаси кенгаши делегацияси юртимизга ташриф буюрди. Ташриф доирасида Ўзбекистон – Саудия бизнес-форуми, ишбилармонлар музокаралари бўлди. Ишонч билан айтиш мумкинки, икки давлат ўртасидаги иқтисодий муносабатлар яна жонланди.\n– Сўнгги бир йилда мамлакатимиздан ўн мингдан зиёд зиёратчи Саудия Арабистонига сафар қилди. Юртимизда ислом оламида машҳур буюк алломалар зиёратгоҳлари бор. Саудияликларни зиёрат туризми бўйича ушбу манзилларга сафарларини ташкил этиш бўйича қандай ишлар қилиняпти?\n– Жорий йил 21-23 февраль кунлари Саудиянинг Alfaris International Travel компанияси делегацияси Тошкентда бўлиб ўтган биринчи халқаро зиёрат туризми форумида қатнашди. Унинг натижасида Имом Бухорий, Бурҳониддин Марғиноний, Имом Термизий ва бошқа улуғ зотлар зиёратгоҳларига, Самарқанд, Бухоро, Хива, Қўқон, Шаҳрисабз каби тарихий шаҳарларга зиёрат сафарларини ташкил этиш ҳақида келишувларга эришилди. Шу мақсадда Ўзбекистон билан Саудия ўртасида ҳафтасига 6 мартадан самолётлар қатнови йўлга қўйилди.\nШуни айтиш керакки, Ўзбекистон Республикаси ва Саудия Арабистони ўртасида гуманитар соҳадаги ҳамкорлик алоқалари асосан маданият, таълим, илм-фан, спорт ва дин соҳаларини қамраб олмоқда. Жумладан, халқ амалий санъати кўргазмасини ўтказиш мақсадида Подшоҳлик Маданият ва ахборот вазирлиги делегацияси юртимизга ташриф буюрди.\nАр-Риёд шаҳрида ўтган халқаро китоб ярмаркасида “Ўзбекистон Миллий энциклопедияси” ДИН, “Шарқ” НМАК, Ғафур Ғулом номидаги ва “Маънавият” нашриётларидан иборат Ўзбекистон делегацияси иштирок этди.\nТаълим соҳасидаги ҳамкорликни ривожлантириш мақсадида мамлакатимизга Мадина ислом университети ректори доктор Муҳаммад ат-Тамимий раҳбарлигидаги делегация ташрифи амалга оширилди.\nПодшоҳ Абдулазиз номидаги Миллий мулоқот маркази делегацияси 2019 йил 19-20 февралда Ўзбекистонга ташриф буюриб, “Марказий Осиёда ўзаро муштараклик: таҳдидлар ва янги имкониятлар” халқаро конференциясида иштирок этди.\nЯқинда Ўзбекистон Журналистлари ижодий уюшмаси Фарғона вилоят бўлимининг 11 нафардан иборат делегацияси Саудия оммавий ахборот воситалари раҳбар ва вакиллари билан Жидда шаҳрида амалий учрашув ўтказди. Мулоқот чоғида Саудиялик 4 нафар журналист ижодий уюшма Фарғона вилоят бўлими таклифига кўра Ўзбекистонга, Фарғона вилоятига ўзаро тажриба алмашгани боришига келишилди. Бу каби ҳамкорлик шубҳасиз икки мамлакат ўртасидаги муносабатлар мустаҳкамланишига хизмат қилади.


2020-08-05 4829 marta ko'rildi.\nҲозирги шароитда барча талабалар билан ҳам онлайн шаклда мулоқот қилишнинг имконияти йўқ. Аммо талабаларнинг ижтимоий аҳволи, соғлиги, дарс жараёнларидан хабардор бўлиш, таклиф ва мулоҳазаларини олиш учун гуруҳ сардорлари орқали мулоқот қилиш пандемия шароитида энг қулай ечимдир. Шуни инобатга олган ҳолда “Ректор ва гуруҳ сардорлари учрашуви” ташкил этилди. Айни вақтда университетда бакалавриат кундузги таълим шаклида 581 та академик гуруҳ мавжуд. График асосида ушбу гуруҳ етакчилари билан ZOOM иловаси орқали онлайн мулоқот қилиш белгилаб олинди. 5 август куни дастлаб Физика-математика, Кимё ва технология, Ўзбек филологияси, Иқтисодиёт ва туризм факультетларидан жами 112 нафар гуруҳ сардорлари билан мулоқот бўлиб ўтди. Мулоқот аввалида университет ректори Абдуқодир Тошқулов бугунги дунёда бўлаётган пандемик вазиятда ҳар бир талаба ўзини эҳтиёт қилиши, карантин қоидаларига амал қилиш лозимлиги, бўш вақтдан унумли фойдаланиш кераклигини таъкидлади.\nСўнг бугунги кунда университетда бўлаётган ўзгаришлар, янгиликлар, яратилаётган имкониятлар ҳақида тўхталди. Ректор гуруҳ сардорлари аслида шу гуруҳнинг лидери, етакчиси эканлиги, университет бошқарувида ҳам кўмакчи бўлишини алоҳида таъкидлаб ўтди. Шундан сўнг янги ўқув йили ҳам ҳозирги мураккаб вазиятни инобатга олиб масофавий шаклда бошланиши режалаштирилаётганлиги таъкидланиб, платформа орқали дарс жараёнларини самарали ва сифатли ташкил этиш учун барча имкониятлар ишга солинаётганлиги айтиб ўтилди.\nУниверситет ректори ўз фикрларида давом этар экан, жумладан, шундай деди: “Шуни алоҳида таъкидлашни истардимки, республикамизда коронавирус касаллиги қайд этилгандан сўнг талабалар ҳам таътилга чиқди. Барча соҳалар масофавий шаклга ўтказилди. Хусусан, таълим ҳам. Олий ва ўрта маъсус таълим вазирлиги томонидан қисқа вақт ичида таълим платформаси ишга туширилди. Очиғини тан олиш керакки, бу профессор-ўқитувчи ва талабалар учун ҳам янги бир тизим эди. Албатта, интернет тезлиги ва сифати ёки маъруза, топшириқлардаги айрим муаммолар, камчиликларга ҳам дуч келинди. Ҳозирда мавжуд муаммолар, камчиликлар ўрганилиб, уларни бартараф этиш чоралари кўрилиб борилмоқда.\nЮқоридагиларни инобатга олган ҳолда бу янги ўқув йилида камчиликларга йўл қўймаслик, дарс машғулотларини сифали ўтказиш борасида аниқ тизимли ишлар олиб борилмоқда. Бу борада сиз талабалар, гуруҳ сардорларининг ҳам таклиф ва фикрларингиз биз учун муҳим”.\nСўнг соҳа проректорлари, факультет деканлари ҳам ўз фикр-мулоҳазаларини билдириб ўтди. Гуруҳ сардорлари ҳам сўз олиб, бугунги мулоқотдан мамнун эканлигини таъкидлаб, ўз фикр ва таклифларини айтишди.\nА.Тошқулов гуруҳ сардорларига бугунги мулоқотдаги фикрларни талабаларга етказишни, уларнинг аҳволи, соғлигидан доимо хабардор бўлиш лозимлигини, етакчилар билан ректор билан доимий мулоқот қиладиган алоҳида платформа яратилишини таъкидлади.\nРектор ва гуруҳ сардорлари билан мулоқот савол-жавоб, фикр-мулоҳаза асосида бўлиб ўтди. Эслатиб ўтамиз, белгиланган график асосида бошқа факультетлар билан ҳам шундай мулоқотлар ўтказилиши давом этади.


Ўзбекистон, 08 ноябр 2014\n15 сентябр 2019, Тошкент вақти: 23:45\nшанба 8 ноябр 2014\nИнсон ҳуқуқлари фаолларининг танқидларига қарамай, Франция Ташқи ишлар вазири Лоран Фабиус Парижда ўзбекистонлик ҳамкасби Абдулазиз Комиловни қабул қилди. Расмий матбуоти 7 ноябрь куни учрашган икки вазир ўзаро ҳамкорлик ва минтақа хавфсизлигини муҳокама қилганини ёзди.\nЎтган ойда ишдан олинган Тошкент вилояти Ички ишлар бош бошқармаси собиқ бошлиғи Абдумажид Муллажоновга оид ҳодисалардан яхши хабардорлигини иддао қилган манба, Ўзбекистондаги нуфузли оилалардан бирининг вакили ҳокимиятдан четлатилиши унинг катта миқдордаги маблағларни ўзлаштиргани билан боғлиқ демоқда.\nБир кунлик ташриф билан Остонага борган қирғиз президенти ўз жанубий ҳудудларини танг энергетик аҳволга солиб қўйган Ўзбекистоннинг Қирғизистонга нисбатан сиëсатини танқид қилди. Атамбаев таъкидича¸ "газни ўчириб¸ темир йўлларни ëпиб қўйган" Тошкент қўшнини душман кўриш сиëсатини давом эттирмоқда.\nХалқаро валюта жамғармаси хулосасига кўра¸ Ўзбекистон иқтисодий жиҳатдан Россияга энг кам қарам бўлгани боис¸ Россияда кучайиб бораëтган иқтисодий инқироздан ҳам энг кам зиëн кўради. Айни пайтда мустақил таҳлилчилар иқтисодий-ижтимоий барқарорлик айнан Россиядаги миллионлаб меҳнат муҳожири юбораëтган долларга қарам бўлиб қолган Ўзбекистон Россиядаги инқироздан энг кўп зарба ейишини тахмин қилмоқдалар.\nАктёр Алишер Узоқовнинг 44 миллион пулини еб кетган мансабдор 8 йилга кесилди. Тошкентдан Урумчига авиарейс очилмоқда. Бекободлик она кўз кўриб, қулоқ эшитмаган жиноятга қўл урди. Хонанда Зиёданинг концерти чипталари дўкондорларга мажбурлаб сотилди. Жорий ҳафта матбуот шу каби воқеалар ҳақида хабар берди.\nРоссиянинг МТС ширкати Ўзбекистон ҳукумати билан эришилган келишувдан сўнг икки йилдан ошиқ туриб қолган алоқа станцияларини синовдан ўтказди. Ширкатга яқин Озодлик манбасига кўра¸ синов муваффақиятли ўтган ва МТСнинг 1 декабрдан бошлаб мижозларга хизмат кўрсатишни бошлаш режасига тузатиш киритилмаган.\nҚашқадарё вилояти Яккабоғ тумани марказида жойлашган аптека мудири Бахтиёр исмли йигит 29 октябрь куни кечқурун иш жойида отиб кетилди. Туман милицияси тасдиқлаган бу қотиллик ҳақида хабар берган Озодлик манбасига кўра, аптекачини юзига қора ниқоб тортганлар отиб ўлдирган.\nЎзбекистон радиосининг Хоразм вилоятидаги мухбири бўлиб 40 йил ишлаган, хабар ва публицистикаси билан кўпчиликнинг эътиборига тушган урганчлик журналист Ражаббой Бобожон 5 ноябрь куни 77 ёшида вафот қилди. Озодлик радиоси жамоаси кекса журналист вафоти боис унинг яқинларига ҳамдардлик изҳор қилади.


Расулуллоҳ соллаллоҳу алайҳи васалламнинг суворийлари — KUKALDOSH.UZ\n13.12.2018 / - Ислом тарихи, Мақолалар, Янгиликлар\nАбу Қатода Расулуллоҳ соллаллоҳу алайҳи васалламнинг суворийси лақаби билан машҳур саҳоба. Асл исми Ҳорис. Ҳазраж қабиласининг Салама уруғига мансуб. Отаси Рабиъ ибн Балдаҳа, онаси Кабса бинти Мазҳардир. Аёлининг исми Сулофа бинти Баро. Абу Қатода Сулофадан Абдуллоҳ, Маъбад, Абдураҳмон ва Собит исмли тўрт ўғил кўрган.\nИккинчи Ақаба байъатидан кейин Исломни қабул қилди ва Бадрдан кейинги барча ғазотларда қатнашди. Хусусан, Зу Қарад ғазотида Расулуллоҳ соллаллоҳу алайҳи васаллам: “Бугун суворийларнинг энг яхшиси Абу Қатода бўлди…” деб эътироф этдилар. Ўша жангда Абу Қатода мушриклар сардори Масъадани қаҳрамонларча енгди.\nАбу Қатода моҳир жангчи, ботир йигит эди. У Ғатафон, Батни Лаҳм, Зи Ҳасаб, Зи Марва юришларида фаол иштирок этди. Макка фатҳида ҳам қатнашди. Кейинчалик Ҳунайн, Табук ғазотларига борди ва омма ҳурматини қозонди.\nҚаҳрамонимиз илмга муҳаббати ва ҳурмати чексиз саҳобалардан эди. У 170 та ҳадис ривоят қилган. Бу борада жуда эҳтиёткор бўлган. Кунларнинг бирида ўғли Маъбаднинг: “Расулуллоҳ соллаллоҳу алайҳи васаллам ундоқ дедилар, бундоқ дедилар”, деётганини эшитиб: “Нима деётганингни биласанми? Расулуллоҳ соллаллоҳу алайҳи васаллам “Менинг номимдан ёлғон гап айтганлар жаҳаннамдан ўзига жой ҳозирлайверсин”, деганларини эшитганман”, деб танбеҳ берди.\nАбу Қатода дўстликни ўрнига қўяр, яқинларидан мол-давлатини асло аямасди. Кунларнинг бирида жаноза бўлди. Расулуллоҳ соллаллоҳу алайҳи васаллам маййитнинг қарзи бор-йўқлигини сўрадилар. Икки динор қарзи борлигини эшитиб: “Жанозасини ўзингиз ўқинг”, дедилар. Абу Қатода: “Унинг қарзини тўлашни бўйнимга оламан”, деганидан кейин Расулуллоҳ соллаллоҳу алайҳи васаллам жанозани ўқидилар.\nМуҳорабаларнинг бирида Расулуллоҳ соллаллоҳу алайҳи васаллам уни: “Абу Қатода, сен Аллоҳнинг расулини ҳимоя қилдинг, Аллоҳ сени муҳофазасига олсин!” дея дуо қилдилар. Шу дуо шарофатидан Абу Қатода етмиш ёшида ҳам ўн беш яшар ўспириндек тетик эди. У киши тўрт халифа даврида яшадилар. Милодий 674 йилда Куфада вафот этдилар.